JOHAN SININ THAWNGTHA 
Numnak Bia 


1:1 Vawlei hi ser a rak si hlanah Bia cu a rak um cang, cu Bia cu Pathian 
sinah a rak um i cu Bia cu Pathian a si. 2 A hramthawk tein Bia cu Pathian 
he cun an um ti. 3 Pathian nih zeizong vialte hi cu Bia thawng cun a ser 
hna 1 Bia thawng lom sermi zeihmanh an um lo. 4 Bia cu nunnak hram a si 
1 cu nunnak nih cun minung kha ceunak a pek hna. 5 Ceunak cu mui lakah 
khan a ceu i muihnak nih khan zeitikhmanh ah a hmit bal lo. 6 Pathian nih 
a lamkaltu Johan kha a run thlah i 7 Johan nih cun mi kha ceunak kong cu 
a chimh hna. Mi vialte nih cu kong cu an theih i an zumh nakhnga annih 
chimh awk ia rat cu a si. 8 Amah cu ceunak cu a si lo, ceunak kong chim 1 
a rami tu kha a si. 9 Ceunak taktak cu vawlei cungah ara i mi vialte a 
ceuhtu ceunak kha a si. 10 Cu caan ah cun Bia cu vawlei ah hin a rak um 
ko. Amah thawngin Pathian nih vawlei hi a rak ser; sihmanhsehlaw vawlei 
nih khan amah cu a rak hngal lo. 11 Amah ram a simi ah khan a ra nain, 
amah mi ciacia nih khan an rak cohlang duh lo. 12 Asinam tlawmpal nih 
cun an rak cohlan i an rak zumh i cu hna cu Pathian fa cannak nawl kha a 
pek hna. 13 Pathian fa an can cu mmung phung ningin a si lo; vawlei cung i 
hrinsor ningin a si lo, Pathian hrimhrim kha an Pa cu a si. 14 Bia cu 
minung ah a cang i kan lakah khua a rung sa. A sunparnak cu kan hun 
hmuh i vel le biatak in a khat. Cu sunparnak cu Pa nih a Fapa ngeihchunte 
lawnglawng a pekmi sunparnak phun kha a si. 15 Johan nih amah kong cu 
a rak chim i, “ ‘Amah cuka hnu ina rami a si, sihmanhsehlaw ka chuah 
hlan in a rak um cangmi a si caah keimah nakin a ngan deuh,’ tiah ka rak 
in chimhmi hna kha amah hi a si,” tiah a au. 16 A liam in a liammi a vel 
chung cun thluachuahnak kha pakhat hnu pakhat a kan pek lengmang. 17 
Pathian nih Phungbia cu Moses thawng khan a kan pek, sihmanhsehlaw 
vel le biatak cu Jesuh Khrih thawng khan a ra. 18 Ahohmamh nih Pathian 
cu an hmu bal lo; sihmanhsehlaw Pathian Fapa bel nih Pathian cu mi kha a 
hngalhter hna. Cu Fapa cu Pathian Fapa ngeihchun, a Pa tang chung i aa 
pommi kha asi. 


Tipil Petu Johan Chimmi Bia 


19 Jerusalem khua Judah upa hna nih tlangbawi hna le Levi mi hna cu 
Johan sinah khan an hei thlah hna i, “Ahodah na si?” tiah an va hal. 20 
Johan nih cun pheh lo tein, “Kei cu Messiah cu ka si lo,” tiah langhngan te 
le fiang tein a rak chimh hna. 21 Cun annih nih cun, “Ahodah na si kun? 
Elijah tah na si maw?” tiah an hal. Johan nih cun, “Ka si lo,” tiah a leh 
hna. Annih nih, “Profet cu tah na si maw?” anti. Anih nih, “Ka si lo,” tiah 
ati hna. 22 “Ahodah na si kha kan chim kun, zeicahtiah a kan fialtu hna 
kha bialehnak kan hei phorh hna awk a herh. Cucaah cun aho ka si, ti ah 
dah naa ti?” anti. 23 Johan nih cun a thawh hna i, “Kei cu, Profet Isaiah 
nih, “Bawipa kalnak caah lam kha ding tem rak ser u,’ tiah thetse ram ah a 
aumi aw, a timi kha ka si,” tiah a ti hna. 24 An thlahmi hna laki aa tel 
vemi Farasi mi hna nih khan, 25 “Nangmah cu Messiah zong na si lo, 
Elijah zong na si lo, profet zong cu na si fawn tung lo ahcun, zeicahdah 
tipilnak kha na pek len kun hna?” an ti. 26 Johan nih cun, “Kei nih cun ti in 
tipilnak kan pek hna, sihmanhsehlaw nan lakah hin nan hngalh lomi, 27 ka 
hnu in a ra dingmi cu a um ko. Kei hoi hna cu a kedan hri phoihtu hmanh 
ah kaa tlak lo,” tiah a leh hna. 28 Hitihin bia an i halnak hmun cu Jordan 
tiva nichuahlei kam i a ummi Bethani khua, Johan nih tipil a pek hnanak 
ah khan a si. 


Pathian Tuufa 


29 A thaizing ah Johan nih cun Jesuh cu a sini a rat kha a rak hmuh i, 
“Zohhmanh u, Pathian Tuufa, vawlei sualnak a kalpitu khi! 30 Amah hi 
pei, “Ka hnu in mipa pakhat a ra lai, sihmanhsehlaw amah cu keimah 
nakin a ngan deuhmi a si, zeicahtiah ka chuah hlan in amah cu a rak um 
cang,’ tiah ka rak chimmi kha a si cu. 31 Amah cu ahodah a si lai ti kha 
ka hngal lo, sihmanhsehlaw ti in tipilnak ka rak pek lengmang hna cu 
amah kha Israel mi nih an hngalh khawh nakhnga caah a si,” tiah a ti. 32 
Cun Johan nih cun, “Vancung in Thlarau cu thuro bantukin a rung tum i a 
cung i aa fut kha ka hmuh. 33 Amah cu ka rak hngal thiam?hiam lo, 


sihmanhsehlaw ti in tipilnak va pe hna tiah a ka thlahtu nih khan, “Mi 
pakhatkhat cungah Thiang Thlarau kha a rung tum i aa fut kha na hmuh 
tikah, cu pa cu Thiang thlarau in tipilnak a petu hna ding cu a si ti kha na 
hngalh lai,” a ka ti. 34 Cucu keimah hrimhrim nih ka hmuh i tehte ka 
khaan. Amah hi Pathian Fapa cu asi ko,” tiah ati. 


Jesuh Zultu Hmasa Bik Pawl 


35 A thaizing ah Jesuh cu aa chawk i cu lioah cun Johan le a zultu pahnih 
mih an dirnak khan an hmuh than. 36 Johan nih cun a hei zoh i, “Pathian 
Tuufa khi zohhmanh u,” tiah a ti. 37 Cu bia a chim cu a zultu pahnih nih 
khan an theih i Jesuh cu an zulh. 38 Jesuh cu a hnulei ah a huni meri an 
zulh kha a hmuh hna tikah, “Zeidah nan kawl?” tiah a hal hna. Amnih nih, 
“Rabbi, khuazei ah dah na um?” tiah an leh. (Rabbi a sullam cu 
cawnpiaktu saya tinak a si). 39 “Ra u law ra zoh tuah ngat u,” tiah a leh ve 
hna. Cucaah amah sinah khan an kal i a umnak cu an va hmuh, cu ni cu 
amah sinah cun an cam. (Cu caan cu zanlei suimilam pali hrawng khi a si). 
40 Johan bia a thei 1 Jesuh sinah a kalmi pahnih hna lak i pakhat cu Simon 
Peter nau Andru kha a si. 41 Andru nih a tuah hmasa bikmi thil cu a u 
Simon va kawl kha a si i, “Messiah cu kan hmuh cang,” tiah a ti. (Messiah 
cu Khrih tinak a s1). 42 Cun Simon cu Jesuh sinah khan a kalpi. Jesuh nih 
cun a rak zoh 1, “Nangmah cu Johan Fapa Simon nasi. Na min cu Sefas a 
si cang lai,” tiah a ti. (Sefas ti cu Peter ti he khan aa khat i a sullam cu 
“lungpi” tinak a si). 


Jesuh Nih Filip le Nathanael Kha A Auh Hna 


43 A thaizing cu Jesuh cu Galilee ram kal kha aa tim. Filip kha a hei 
hmuhpah 1, “Ka zul,” tiah a ti. 44 (Filip cu Andru le Peter bantukin 
Bethsaida khuami kha a si ve). 45 Filip nih cun Nathanael kha a va hmuh 
1, “Phungbia cauk chungah a kong Moses nih a tialmi pa, profet hna zong 
nih a kong an tialmi pa kha kan hmuh cang. Amah cu Josef fapa Jesuh, 
Nazareth khuami kha a si,” tiah a ti. 46 Nathanael nih cun a rak i thawh i, 


“Nazareth khua cun thil tha zeital a chuak kho hnga maw?” tiah a ti. Filip 
nih cun, “Ra law ra zoh hen aw,” tiah a leh. 47 Jesuh nih cun Nathanael cu 
amah leiia rat kha a rak hmuh 1, “Israel mi taktak a simi khi zoh hmanh 
u, amah khi hlenthawinak lungthin zeihmanh a ngei lomi a si,” tiah ati. 48 
Nathanael nih cun aa thawh 1, “Zeitindah na ka hngalh?” tiah a ti. Jesuh 
nih cun, “Filip nih an kawh hlanah khan, theipi kung tangah ka rak in 
hmuh cang,” tiah a leh. 49 Nathanael nih cun, “Saya, nangmah cu Pathian 
Fapa na si. Israel mi Siangpahrang na si,” tiah a ti. 50 Jesuh nih cun, 
“Theipi kung tang i na um lio kha kan hmuh, ka ti caah cun maw na zumh? 
Hi nakin a ngan deuh ngaingaimi thil na hmuh len hna lai,” tiah ati. 51 
Cun annih cu a thawh hna 1, “Hi biatak hi kan chimh hna: Van kha aa huni 
Pathian vancungmi hna cu Mi Fapa cung 1 an tum le an kai kha nan hmuh 
lai,” tiah ati. 


Kana Khua Nupi thitnak Puai 


2:1 Ni hnih hnuah khin Galilee ram Kana khua ah nupi thitnak a um. Jesuh 
nu kha cuka ah cun a um i 2 Jesuh le a zultu hna zong kha nupi thitnak 
puai ah khan an sawm hna. 3 Mitsur zu kha a dih tikah Jesuh cu a nu nih 
khan, “Mitsur zu an ngei ti lo,” tiah a chimh. 4 Jesuh nih cun, “Ka nu, 
zeidah tuah awk ti kha, na ka chimh awk asi lo, ka caan pei a phan rih lo 
cu,” tiah a ti. 5 Jesuh nu nih cun sinum pawl cu, “An chimhmi hna paoh 
kha tuah te u,” tiah a ti hna. 6 Judah mi nih kut tawlnak kong ah phung an 
ngei i cu bantukin kut i tawlnak caah cun lung ralca paruk an chiah, ralca 
pakhat nih cun ti galan pakul le sawm thum karlak cio an tlum. 7 Jesuh nih 
sinum pawl cu a thawh hna 1, “Hi ralca ah hin ti rawn hna u,” tiah ati. 
Liam thluahmah in an rawn hna i 8 annih cu, “Ti kha tlawmpal in hei than 
u law rawldanghnak tlangtlatu kha hei pe u,” tiah a ti hna. An hei pek 1, 9 
mitsur zu ah aa cangmi ti cu a rak teh. Hi mitsur zu hi khuazei in dah a 
chuah ti kha a hngal lo. (Ti a thantu sinum nih khan cun an hngalh ko). 
Cucaah nupi thitu pa kha a auh 1, 10 “Midang nih cun an sawmmi hna kha 
mitsur zu a tha bik cu a hmasa ah an dinh tawn hna, cun an i zat hnuah cun 
a sawhsawh kha an pek hna. Sihmanhsehlaw nang nih cun a tha bik kha 


atu tiangin naa chiah rih,” tiah ati. 11 Galilee ram Kana khua i Jesuh nih a 
tuahmi hi hmelchunhnak a tuahmi lakah a hmasa bik a si; cu a tuahmi 
hmelchunhnak ah cun a sunparnak kha a langhter i a zultu nih khan amah 
cu an zumh. 12 Cu dih cun Jesuh le a nu le a naule le a zultu hna cu 
Kapernaum khua ah khan an kal i khika ah khan ni tlawmpal an cam. 


Jesuh Cu Biakimn Ah A Kal 


13 Judah mi Lanhtak Puai kha a nai dengmang cang i cucaah Jesuh cu 
Jerusalem khua ah khan a hung kal. 14 Biakinn chungah khan caw le tuu 
le laileng a zuarmi hna le tangka thlengtu pawl an cabuai i an rak thut ko 
kha a hmuh hna. 15 Hri kha tuknak caah aa hrual riangmang hna i an sa?il 
vialte cu biakinn chung cun a thawl dih hna, tuu he caw he a thawl dih 
hna; tangka thlengtu pawl an cabuai kha a leh dih hna i an phaisa sop kha 
a thekpiak dih hna. 16 Laileng zuar pawl kha a thawh hna i, “Hika hmun 
hin nan laileng kha chuahpi hna u. Ka Pa inn cu chawdawrnak hmun ah ser 
hlah u,” a ti hna 17 Cathiang nih, “Maw Pathian, na inn ka tlaihchannak hi 
ka chungah mei bangin a lin,” tiah a timi kha a zultu hna cu an lung ah a 
hung pem. 18 Judah upa pawl nih khan amah cu an fuh than i, “Hi thil 
tuahnak nawl na ngeih hi na kan hmuhsak khawh nakhnga khuaruahnak 
zeidah na tuah khawh?” tiah an hal. 19 Jesuh nih cun, “Hi Pathian biakinn 
hi thet u law ni thum chungah ka sak than ko lai,” tiah a leh hna. 20 “Ni 
thum chungah na sak than ko hnga ti? Hi biakinn sak ah hin kum sawm li 
le kum ruk pei an rak rauh,” an ti. 21 Sihmanhsehlaw Jesuh nih biakinn a 
timi cu amah a pum kha a si. 22 Cucaah thihnak in thawhter a si tikah a 
zultu hna nih khan, mah hihi a rak chimmi a si, ti kha an lung ah a hung 
pem; cun Cathiang nih a rak chimmi le Jesuh nih a chimmi kha an zumh. 


Jesuh Nih Mi Kha A Hngalh Dih Hna 


23 Jesuh cu Lanhtak Puai chung i Jerusalem khua i a um ah khan mi tampi 
nih hmelchunhnak a tuahmi kha an hmuh caah amah cu an zulh. 24 
Sihmanhsehlaw an kut chungah cun aa sanh duh lo, zeicahtiah mi kha tha 


tein a hngalh dih cikcek ko hna. 25 Minung kong ah hin aho chimh hmanh 
a herh lo, zeicahtiah an lung chungah zeidah a um ti kha a hngalh dih ko. 


Jesuh le Nikodemu 


3:1 Judah mi hruaitu a simi pa pakhat a rak um i a min cu Nikodemu a si, 
amah cu Farasi phu chungmi a si. 2 Zan khat cu Jesuh sinah khan a va kal 
1, “Rabbi, nangmah cu Pathian thlahmi cawnpiaktu saya na si ti kha kan 
hngalh. Pathian nih a umpi hna lo ahcun, hmelchunhnak na tuahmi hi 
ahohmanh nih an tuah kho lai lo,” tiah ati. 3 Jesuh nih cun, “Biatak tein 
kan chimh: Ahohmanh hrin than a si lo ahcun Pathian Pennak kha a hmu 
kho lai lo,” tiah a leh. 4 Nikodemu nih cun, “Zeitindah patling a si cangmi 
cu hrin than cu a si khawh lai? A nu paw chungah cun lut than in hrin than 
cu a si kho bal lai lo,” tiah a leh. 5 Jesuh nih cun, “Biatak tein kan chimh: 
ahohmanh ti le thlarau in hrin a si lo ahcun Pathian Pennak chungah cun a 
lut kho lai lo. 6 Pumsa lei in ti ahcun mi cu a nu le a pa chungin a chuakmi 
a si, sihmanhsehlaw thlarau hrin si awkah cun Thlarau in a chuakmi a si 
awk asi. 7 “Hrin than nan si hrimhrim awk a si,” ka ti tikah na 
khuaruahhar hlah. 8 Thlitu cu a duhnak paoh ah a hrang ko; a thawng cu 
na theih, sihmanhsehlaw khuazei in dah a rat le khuazei ah dah a kal kha 
na hngal lo. Thlarau in hrin a simi cu, cu bantuk cun an si ve,” tiah ati. 9 
Nikodemu nih cun, “Zeitindah cucu a si khawh lai?” tiah ati. 10 Jesuh nih 
cun a thawh i, “Nang cu Israel mi cawnpiaktu saya ngan na si i hi hmanh 
na hngal lo maw? 11 Biatak tein kan chimh: kannih cu kan hngalhmi kha 
kan chim i kan hmuhmi kha tehte kan khan, sihmanhsehlaw kan chimmi 
cu ahohmamh nih cohlan nan duh lo. 12 Hi vawlei cung thil kong ka chim 
hmanh ah nan ka zumh lo ahcun zeitindah vancung thil kong ka chim tikah 
nan ka zumh khawh kun lai? 13 Vancung in a rung tummi Mi Fapa dah ti 
lo cu ahohmanh vancung i a kaimi an um bal lo.” 14 Moses mh dar rul kha 
thetse ram lakah a tar bantuk khan Mi Fapa zong hi tar a si ve lai. 15 
Cucaah cun amah a zummi paoh nih zungzal nunnak an ngei lai. 16 
Cuticun Pathian nih vawlei hi a dawt hringhran caah a Fapa ngeihchunte 
kha a pek, cucaah amah a zummi paoh cu an thi lai lo, zungzal nunnak an 


ngei lai. 17 Zeicah ti ahcun Pathian nih a Fapa cu vawlei cungah hin 
vawlei biaceihtu si awkah a run thlah tung lo, vawlei khamhtu si awkah 
pei a run thlah cu. 18 “Fapa kha a zummi paoh cu sual biaceihnak a ing lo, 
sihmanhsehlaw a zum lomi cu sualphawt a si ko cang; zeicahtiah Pathian 
Fapa ngeihchun kha a zum lo. 19 Biaceihning cu hitihin a si: ceunak cu 
vawlei cung hi a rung phan ko cang, sihmanhsehlaw mi nih thil thalo kha 
an tuah caah ceunak nakcun muihnak tu kha an duh deuh. 20 Thil thalo a 
tuahmi paoh nih cun ceunak kha a huat i ceunak i rat kha a duh lo, 
zeicahtiah thil thalo a tuahmi langh kha a duh lo. 21 Sihmanhsehlaw thil 
hmaan a tuahmi cu ceunak ah khan a ra i a tuahmi kha Pathian duhnak 
zulh in a si ti cu ceunak nih cun a langhter,” tiah ati. 


Jesuh le Johan 


22 Cu hnuah cun Jesuh le a zultu hna cu Judea ram ah khan an kal. Cuka 
ah cun tlawmpal a um i tipilnak kha a pek hna. 23 Johan zong kha Aenon 
ah khan tipilnak a pe ve hna, zeicahtiah cuka ah cun ti tampi a um. Aenon 
cu Salim in a hla lo. Mi cu amah sinah khan an va kal i tipilnak kha a rak 
pek hna. 24 (Johan cu thong ah khan an thla rih lo). 25 Johan zultu a 
cheukhat hna kha Judah mi he i thianhnak phung kong ani al. 26 Cucaah 
Johan sinah khan an va kal i, “Saya, Jordan tiva ral i na sin i a rak ummi pa 
kha na hngalh a si lo mei? A kong nangmah nih na rak chimmi pa kha. 
Kha pa kha atu hi tipilnak a pe ve hna i mi kip nih an fuh,” tiah an chimh. 
27 Johan nih cun a thawh hna i, “Pathian nih a pek hna dah ti lo ahcun 
ahohmanh nih zeihmanh an ngei kho lo. 28 “Kei cu Messiah cu ka si lo, a 
hmai i rak thlah chungmi lawng ka si,” tiah ka timi kha nanmah pei a 
hngaltu cu nan si kha. 29 ?hitmi ngaknu cu a thitu tlangval ta pei a si cu. 
Nupi thitu tlangval kawi cu a pawng khan a dir 1 nupi thitu aw a theih 
tikah khan a lung aa lawm. Kei ka lunglawmhnak tlinter a sining zong 
cuticun a si ko. 30 Anih cu a thangcho lai, kei cu ka tumchuk lai,” ati. 


Vancung In A Rami 


31 Cunglei in a rungmi cu a dang vialte nakin a ngan deuh, vawlei in a rami 
cu vawlei ta kha a sii vawlei cung thil kong kha a chim. Cunglei in a rami 
cu zeizong vialte cungah a um. 32 Amah nih cun a hmuhmi le a theihmi 
kha a chim, sihmanhsehlaw ahohmanh nih a chimmi kha an cohlang lo. 33 
A bia a cohlangmi paoh nih cun kha an cohlannak thawng khan, Pathian 
chimmi cu a taktak a si ti kha an langhter. 34 Pathian nih a thlahmipa kha 
a Thlarau cu tling tein a pek caah, Pathian bia cu a chim. 35 Pa nih a Fapa 
kha a dawt i zeizong vialte kha amah kut tangah a chiah dih. 36 Fapa a 
zummi paoh cu zungzal nunnak an ngei, Fapa nawl a ngai lomi paoh cu 
nunnak an ngei bal lai lo i Pathian thinhunnak cu an cungah a um zungzal 
ko lai. 


Jesuh le Samaria Nu 


4:1 Farasi pawl nih khan Jesuh nih Johan nakin zultu tam deuh a lak hna i 
tipilnak a pek hna ti kha an theih. 2 (A ngaingai ti ahcun Jesuh nih khan 
tipilnak cu pakhat hmanh a pe hna lo, a zultu hna lawng nih khan an pek 
hna). 3 Cu bia cu Jesuh nih a theih tikah Judea ram khan aa thawh i 
Galilee ram ah a kir; 4 lampi ah Samaria ram kha a tan. 5 Samaria ram ah 
cun khua pakhat khi a hei phan i cu khua cu a min ah Saikhar a si. Saikhar 
cu Jakob nih a fapa Josef a pekmi lo khan a hla lo. 6 Cuka ah cun Jakob 
tikhor kha a um i Jesuh cu a khualtlawnnak ah cun a bat caah tikhor 
pawngah cun a thu. Cu caan cu chun hrawng khi a si. 7 Samaria minu 
pakhat hi ti than awkah a ra i Jesuh nih cun, “Ti din khat in ka pe tuah,” 
tiah a rak ti. 8 A zultu hna cu rawl cawk awkah khua chungah khan an kal. 
9 Minu nih cun, “Nang cu Judah mi na si i kei cu Samaria mi ka si, 
zeitindah ti din awk na ka hal khawh?” tiah a leh. (Judah mi nih cun 
Samaria mi i an hmanmi khokheng kha hman an duh lo). 10 Jesuh nih cun, 
“Pathian nih pek an duhmi laksawng kha zeidah a si ti le, cun ti din awk an 
haltu hi ahodah a si ti kha hei hngal law cu, amah tu hi na hal hnga i 
nunnak ti kha an pek ko hnga,” tiah a ti. 11 Minu nih cun, “Bawipa, ti 
thannak thawl na ngeih tung lo. Tikhor tiah a thuk fawn. Khuazei ah dah 
nunnak ti cu na hmuh lai? 12 Hi tikhor hi kan pu Jakob nih a kan pekmi a 


si, amah nih siseh, a fapale nih si hna seh, a sa?il run nih si hna seh, an rak 
dinmi tikhor cu hi tikhor hi a si. Jakob nak ngan deuh ah cun maw naa 
ruah?” tiah a leh. 13 Jesuh nih cun, “Hi ti a dingmi paoh cu anti a hal than 
lai, 14 sihmanhsehlaw keimah nih ka pekmi ti a dingmi paoh cu 
zeitikhmanh ah anti a hal than ti lai lo. Ka pekmi ti cu a chungah zungzal 
nunnak petu cerhtiput ah a cang lai,” tiah a ti. 15 Minu nih cun, “Bawipa, 
cu ti cu ka pe law ti hal in um ti hlah ning, hika zongah hinti than ah ra ti 
hlah ning,” tiah a ti. 16 Jesuh nih, “Va kal law na va va ko, cun hika ah hin 
ra than,” tiah ati. 17 Minu nih cun, “Va ka ngei lo,” tiah a ti. Jesuh nih 
cun, “Va ka ngei lo, na ti cu na hmaan. 18 Va panga na rak ngei cang i atu 
na va hina va taktak a si lo. Biatak na ka chimh,” tiah ati. 19 Minu nih 
cun, “Bawipa, profet na si hi ta. 20 Kannih Samaria mi a kan hringsortu 
hna mh, hi tlang ah hin Pathian cu an rak biak, sihmanhsehlaw nannih 
Judah mi nih Pathian cu Jerusalem khua ah biak awk asinan kan ti,” ati. 
21 Jesuh nih cun a thawh 1, “Minu, ka chimmi hi zum, mi nih Pa cu hi 
tlang ah siseh, Jerusalem ah siseh an biak lo caan a phan lai. 22 Nannih 
Samaria mi nih cun nan biakmi kha nan hngal taktak lo, kannih Judah mi tu 
nih cun, kan biakmi cu kan hngalh, zeicahtiah khamhnak cu Judah mi sinin 
a rami a si. 23 Sihmanhsehlaw Pathian a bia taktakmi nih cun thlarau le 
biatak in an biak caan kha a ra lio i hika hi a phan cang. Hi bantukin a 
biami hna hi Pa nih a duhmi cu an si. 24 Pathian cu thlarau a si i a biatu 
hna nih cun thlarau le biatak in an biak awk a si,” tiah a ti. 25 Minu nih cun 
aa thawh 1, “Khrih timi Messiah cu a ra lai ti kha kan hngalh. Amah a rat 
tikah zeizong vialte a kan chimh dih te ko lai,” tiah a ti. 26 Jesuh nih cun a 
vun leh i, “Amah cu kemah hi pei ka si cu, nangmah he bia aa ruah 
lengmangmi hi,” tiah a ti. 27 Cu liote ah cun Jesuh zultu pawl kha an hung 
kir; minu he bia an rak i ruah kha an hmuh hna tikah an khuaruah a har 
ngaingai. Sihmanhsehlaw ahohmanh nih minu cu, “Zeidah na herh?” tiah 
an ti lo i Jesuh zong cu, “Zeicahdah minu he khan bia nan i ruah,” tiah an 
hal lo. 28 Cun minu nih cun a ti-um kha a kaltak i khua chungah khan a va 
kal i khuachung mi cu, 29 “Thil ka rak tuahmi paoh a ka chim kho dihtu 
mipa hi ra zoh hmanh u. Amah hi Messiah cu a si kho hnga maw?” tiah a 
ti hna. 30 Cucaah khuachung cun an va chuak i Jesuh sinah khan an va kal. 


31 Cu lioah cun Jesuh kha a zultu hna nih khan, “Saya, rawl ei tuah,” tiah 
an rak fial. 32 Sihmanhsehlaw Jesuh nih annih cu, “A konglam zeihmanh 
nan hngalh lomi ei awk rawl ka ngei,” tiah a leh hna. 33 Cucaah a zultu 
pawl nih cun, “Mi nih rawl an rak pek i maw a si hnga,” tiah pakhat le 
pakhat an i ceih. 34 Jesuh nih cun a thawh hna i, “Ka rawl cu a ka thlahtu 
duhnak zulh le a ka fialmi rian liim kha a si. 35 Nannih nih, “Hi hnu thla li 
ah rawl tuan a cu lai,” nanti a si lo mei? Sihmanhsehlaw lo khi tha tein hei 
zoh hna hmanh u, rawl cu an hmin dih cang ituan an cu diam cang. 36 
Rian?uantu nih a tuan man kha a hmuh lio cang i zungzal nunnak caah 
khan rawl kha a pum lio hna, cucaah a tuhtu le a zuntu kha an pahnih in 
hmunkhat ah ani lawm ti lai. 37 “Pakhat nih a tuh i pakhat nih a zun,” timi 
bia cu ahmaan ngaingaimi bia a si. 38 Nan tuannak a si lomi lo ah khan 
rawi tuan awkah kan thlah hna; cuka ah cun midang nih khan rian cu an 
rak tuan i an rian tuanmi thawng cun nannih nih miaknak nan hmuh,” tiah a 
ti. 39 Minu nih khan, “Ka rak tuahmi vialte a ka chimh dih,” tiah a ti caah 
khan Samaria mi tampi nih Jesuh cu an zumh. 40 Cucaah Samaria mi hna 
cu Jesuh sini an rat tikah khan, amah cu kan campi ko, tiah an nawl i cuka 
ah cun ni hnih a cam. 41 Amah kaa hrimhrim in an theihmi bia thawng 
khan mi tampi nih an zumh i 42 minu cu an thawh 1, “Atu cu nangmah na 
chimmi ruangah khan si loin, kan mahte nih kan theihmi le amah cu vawlei 
Khamhtu a si hrimhrim ti kha kan hngalh caah kan zumh,” an ti. 


Jesuh Nih Bawi Pakhat Fapa A Damter 


43 Cuka ah ni hnih a cam hnuah Jesuh cu Galilee ram ah khan a kal: 44 
zeicahtiah amah Jesuh hrimhrim nih, “Profet cu amah ram ah cun 
hmaizahnak a hmu lo,” tiah a rak ti. 45 Sihmanhsehlaw Galilee a va phak 
tikah cun mi nih khan an rak conglawmh ngaingai, zeicahtiah, Lanhtak 
Puai lioah Jerusalem khua ah khan an rak kal ve i puai chung i a tuahmi 
vialte kha an rak hmuh dih caah a si. 46 Cucaah Jesuh cu Galilee ram 
Kana khua, ti mitsur zu i a rak canternak ah khan a va kal. Cuka ah cun 
cozah bawi pakhat a rak um i Kapernaum khua i a ummi a fapa cu a zaw. 
47 Jesuh cu Judea ram in Galilee ram ah a ra ti kha a theih tikah a sinah 


cun a va kal i, “Kapernaum khua ah va kal u si law khika ah a thi 
dengmangmi ka fapa cu ka damhpiak tuah,” tiah a nawl. 48 Jesuh nih cun 
a thawh i, “Thil Iianngan le khuaruahhar thil a simi nan hmuh lo paoh 
ahcun nannih nih cun nan zum bal lai lo,” tiah a ti. 49 Cu bawi nih cun aa 
thawh 1, “Bawipa, ka fa a thih hlanah ra ko,” tiah a leh. 50 Jesuh nih cun, 
“Va kal ko, na fa cu a nung lai,” tiah a ti. Mipa nih khan Jesuh mh a 
chimmi kha a zumh i a kal. 51 Lampi in a sinum nih khan an rak don i, 
“Na fapa cu a nung ko lai,” tiah an rak chimh. 52 A fapa a dam deuh cu 
zeitik ah khan dah a si, tiah a hal hna tikah, “A taklinh a daih cu ni zan 
chun suimilam pakhat ah khan a si,” tiah an ti. 53 Cu caan te cu Jesuh nih, 
na fa a nung lai, tiah a chim caan a si kha mipa nih cun a hngalh. Cucaah 
amah le a innchungkhar dihlak nih an zumh. 54 Jesuh nih Judea ram in 
Galilee ram i a rat hnuah hihi hmelchunhnak a tuahmi a pahnihnak a si. 


Tidil Pawngah Mipa A Damter 


5:1 Cu hnuah cun Jerusalem khua ah Judah mi biaknak puai pakhat a um 1 
cu ah cun Jesuh cu a hung kal. 2 Tuu Kutka timi pawngah khan tidil 
pakhat a um 1a kam ah cun deu deu nga an um. Cu tidil cu Hebru holh cun 
Beth-zatha anti. 3 Cu deu chungah cun mizaw cu an ril liangluang ko, a 
cheu cu mitcaw an si, a cheu cu kebei an si, a cheu cu mizeng an si. (4 A 
zei maw caan ah Bawipa vancungmi kha a vung tum tawn i ti cu a vung 
cangh tawn. Ti a cangh tikah aa paih hmasa bik paoh cu an zawtnak khan 
an dam tawn, cucaah cun cu mizaw hna cuti cangh cu an hngak ko.) 5 
Cuka ah cun mipa pakhat, a zawtnak kum sawm thum le kum riat a si 
cangmi a um. 6 Cuka 1 a rilh ko cu Jesuh nih khan a hmuh i kha can 
riamruam a zawtnak a si cang kha a hngalh caah amah cu, “Dam na duh 
maw?” tiah a hal. 7 Mizaw pa nih cun, “Bawipa, ti a hung cangh tikah kei 
cu tili chungah paihtu ka ngei lo 1 vung luh kaa timh paoh ah khan pakhat 
khat mh an ka chawhkanh zungzal,” tiah a leh. 8 Jesuh nih cun a thawh i, 
“Tho tuah, na ihphah kha i lak law kal tuah,” tiah a ti. 9 Chikkhatte ah 
mipa cu a dam i a ihphah cu a lak i a kal. 10 Cu ni cu Sabbath ni a si 
ngelcel. Cucaah Judah upa hna nih khan damnak a hmu mipa cu an thawh 


i, “Nihin cu Sabbath ni a si i na ihphah 1 put cu kan Phung nih aan onh lo,” 
tiah anti. 11 Anih nih, “A ka damtertu nih pei, “Na ihphah kha i put law 
kal,” aka ti cu,” tiah a leh hna. 12 Annih nih, “Na ihphah i put law kal aan 
titu cu ahodah a si?” tiah anti. 13 Sihmanhsehlaw damnak a hmu mipa nih 
khan aho a si kha a hngal lo, zeicah ti ahcun cuka ah cun mi tampi an 1 
pum i Jesuh cu a rak i zuk diam cang. 14 A hnuah khin Jesuh nih cu pa cu 
biakimn ah khan a hmuh i, “Zohhmanh, atu cu na dam cang. Na sualnak 
kha ngol hna, cu lo ahcun hi nak thalo deuh nih antlak sual lai,” tiah a ti. 
15 Cu tikah mipa cu a va kali a damtertu kha Jesuh a si tiah Judah upa 
kha a va chimh hna. 16 Damnak kha Sabbath ni ah a tuah caah Jesuh nih 
cun Judah mi cu an thin a phawh hna i amah kha ral hram an thawk. 17 
Jesuh nih cun annih cu a thawh hna i, “Ka Pa curian a tuan zungzal i 
cucaah kei zong nih ka tuan ve awk asi,” tiah ati. 18 Cu a chimmi 
ruangah cun Judah upa pawl cu amah thah kha a duhter chinchin hna, 
Sabbath ni a buar lawng kha si loin Pathian cu ka Pa tiah a kawh caah 
khan, Pathian tluk ah aa sertiah anti. 


Fapa Nawl Ngeihnak 


19 Cucaah Jesuh nih annih cu a leh hna i, “Biatak kan chimh hna: Fapa nih 
hin keimah nawl lawngin zeihmanh ka tuahmi a um lo; ka Pa nih a tuahmi 
ka hmuhmi lawng kha ka tuah hna. Ka Pa nih a tuahmi cu Fapa zong nih 
ka tuah ve hna. 20 Zeicahtiah ka Pa nih khan a ka dawt i a tuahmi vialte 
kha Fapa hi a ka hmuhsak dih. Hi nakin a ngan deuhmi hmanh hi tuah 
awkah a ka hmuhsak lai i nan khuaruah a har lai. 21 Ka Pa nih mithi kha a 
thawhter hna i a nunter hna bantukin, Fapa zong nih hin ka duhmi paoh 
kha ka nunter ve hna lai. 22 Cun ka Pa nih hin ahohmanh hi amah lawngin 
bia a ceih hna lo, a Fapa tu hi biaceihnak nawl tling kha a ka pek, 23 
cucaah mi vialte nih ka Pa cu an upat bantukin Fapa zong hi an ka upat ve 
lai. Fapa a ka upat lomi paoh nih cun a ka thlahtu ka Pa an upat lo kha a 
si. 24 “Biatak kan chimh hna: ka bia a thei i a ka thlahtu kha a zummi 
paoh cu zungzal nunnak a ngei. Amah cu biaceihnak a ing lai lo, 
sihmanhsehlaw thihnak in nunnak ah a lan cang. 25 Biatak kan chimh hna: 


Mithi nih Pathian Fapa aw an theih 1 a thimi paoh an nun lainak caan kha a 
ra lio i a phan cang. 26 Ka Pa hrimhrim cu nunnak hram a si bantukin a 
Fapa hi nunnak hram ah aka ser cang. 27 Cun a Fapa kha Mi Fapa ka si 
caah biaceihnak nawl kha a ka pek. 28 Hi kongah hin lau hlah u; thlan 
chung i a ummi mithi vialte nih a aw an theih lai caan kha a ra lio, 29 cun 
an thlan khan an chuak lai i thatnak a tuahmi kha an tho lai i an nung lai, 
that lonak a tuahmi kha an tho ve lai i sualphawt an si lai,” tiah ati. 30 
“Keimah lawngin zeihmanh ka tuah kho lo; Pathian nih a ka chimhmi ning 
lawngin bia ka ceih hna; keimah nih ka duhmi kha si loin a ka thlahtu nih a 
duhmi kha tuah kaa zuam caah ka biakhiahnak cu ahmaanmi a si. 31 
“Keimah nih keimah kong kha kaa chim a si ahcun ka chimmi cu ahmaan 
taktak ti awk a si hnga lo. 32 Sihmanhsehlaw kemah kong chimtu hi 
midang pakhat a um i kemah kong a chimmi kha ahmaan tiah ka hngalh. 
33 Nanmih nih lamkaltu kha Johan sinah khan nan hei thlah hna 1 biatak 
kha a rak chimh hna. 34 Hiti ka timi hi minung tehte khaanpiak kha ka 
herh caah a si lo, sihmanhsehlaw khamh nan si nakhnga ca tu ah a si. 35 
Johan cu meiinn bantuk a si, a alh i a ceu i caan khatte cu a ceunak nih cun 
nan tha an nuamter hna. 36 Sihmanhsehlaw kaa bochanmi cu Johan nih 
tehte a khaanmi nakkhan a ngan deuhmi a si; cucu ka tuanmi rian, ka Pa 
nih tuan awkah a ka pekmi rian hna hi an si. 37 Cun a ka thlahtu ka Pa 
zong nih cun keimah kong ah hin tehte a khaan ve. A aw kha nan thei bal 
lo, a hmai zong nan hmu bal lo, 38 cun a bia zong nan lung chungah nan i 
ken lo: cucu zeicahdah a si ti ahcun a thlahmi kha nan zumh lo caah a si. 
39 Cathiang chung kha tha tein nan kawl, cu nan kawl cu, Cathiang 
chungah cun zungzal nunnak kan hmuh hmanh hnga maw tiah ruahnak nan 
ngeih caah a si, asinain Cathiang nih an dihlak in an chimmi cu, keimah 
kong a si ko. 40 Sihmanhsehlaw nunnak ngeih awkah keimah sin rat tu cu 
nan duh lo. 41 “Mi sinin thang?hatnak hmuh ding kha ka kawl lo. 42 
Sihmanhsehlaw nannih cu kan hngalh ko hna; nan lung chungin Pathian 
nan daw lo ti kha ka hngalh ko. 43 Ka Pa nawl ina rami ka si, 
sihmanhsehlaw nan ka cohlang lo; midang pakhatkhat amah nawl in a rat 
tikah nan rak cohlan te ko tung lai. 44 Nannih cu pakhat nih pakhat sinin 
thang?hatnak hmuh nan duh, asinain Pathian sinin thang?hatnak hmuh cu 


nan i zuam lo, cucaah cun zeitindah zumhnak cu nan ngeih khawh bal 
hnga. 45 A Pa sinah taza a kan cuai lai tiah ka ruat hlah u. Moses hi pei 
taza an cuaitu hna ding cu a si cu — nan i bochanmi Moses hi. 46 Moses 
kha rak zum taktak u law cu, keimah hi nan ka zumh ko hnga, zeicahtiah 
amah nih keimah kong hi pei a rak tial cu. 47 Sihmanhsehlaw a tialmi cu 
nan zumh lo caah, zeitindah ka chimmi cu nan zumh khawh fom hnga,” 
tiah ati. 


Mi Thong Nga Rawl A Pek Hna 


6:1 Cu hnuah cun Jesuh cu Galilee Rili ral ah khan a kal, cu Rili cu 
Tiberias Rili ti zongah an ti fawn. 2 Jesuh nih mizaw a damter hna tikah 
hmelchunhnak a tuahmi kha an hmuh caah mi run tampi nih amah cu an 
zulh. 3 Jesuh cu tlang pakhat cung ah a kai 1 cuka ah cun a zultu hna he 
khan an thu. 4 Judah mi Lanhtak Puai kha a nai cang. 5 Khua a hei zoh i 
mi an rat lulhmalh kha a hei hmuh hna tikah Filip kha a thawh 1, “Hi mi 
vialte hna pek awk rawl hi khuazei ah dah kan cawk lai?” tiah a ti. 6 (Cuti 
in a ti cu Filip hneksaknak caah khan a si, zeidah ka tuah lai ti kha amah 
nih cun a hngalh ko). 7 Filip mh cun, “Tlawmte cio e1 ding hmanh ah 
changreu tangka za hnih leng man a herh lai,” tiah a leh. 8 A zultu a dang 
pakhat, Peter nau Andru nih khan, 9 “Hika ah hm barli changreu hlum nga 
le nga pahnih a ngeimi ngakchiapa pakhat a um, asinain cu tham cu mi hi 
vialte caah cun zei cang dah a kal hnga,” tiah ati. 10 “Mi kha thutter hna 
u,” tiah Jesuh nih cun a ti hna. (Cuka hmun ah cun ram hring aa hnuai dut 
ko). Cucaah mi vialte cu an thu i thong nga tluk an si. 11 Jesuh mh cun 
changreu cu aa lak i Pathian sinah lawmhnak bia a chim i cuka i a thumi 
cu a phawt hna. Cu bantuk thiam?hiam in nga zong cu a tuah hna i an 
dihlak in khim tem an ei. 12 An khim tikah a zultu kha, “An ei bang kha 
char dih hna u, pakhat hmanh hlolak hna hlah u sih,” tiah a ti hna. 13 
Cucaah an char dih hna 1 mi nih an eimi barli changreu hlum nga khan a 
tiltlawt sei hleihnih khat an char. 14 Cuka 1a ummi hna nih cun 
hmelchunhnak a tuahmi kha an hmuh tikah, “Hi pa hi vawlei cungah a ra 
lai timi Profet kha a si hrimhrim ko,” anti. 15 Jesuh nih cun hramhram in 


siangpahrang i ser awkah hung hnuh an ka duh ti kha a hngalh caah tlang 
cungah khan amah lawngin a kal than. 


Jesuh Ti Cungah A kal 


16 Zanlei a hung si tikah a zultu hna cu rili ah khan an vung kali 17 lawng 
kha an cit i Kapernaum khua leiah khan rili cung cun an kal. Khua a hung 
mui i sihmanhsehlaw Jesuh cu an sinah khan a ra hlei lo. 18 Thlichia a 
hung hrang ciammam i tilet kha a tho. 19 Khan thum khan li tluk lawng cu 
an zah tikah khin Jesuh cu rili cungin a ke ma rat i an lawng a hun naih 
kha an hmuh. An thin a phang ngaingai, sihmanhsehlaw a hei auh hna i, 20 
“Nan thinphang hlah u, keimah pei ka si cu,” tiah ati hna. 21 Cucu an 
theih tikah an lawng chungah cun an luhter i luklakte ah khin an 1 tinhnak 
hmun cu an phan colh. 


Mi Nih Jesuh Kha An Kawl 


22 A thaizing ah cun, rili khattelei ral i a ummi hna nih khan lawng pakhat 
lawng a tan kha an hmuh. Jesuh cu lawng chungah khan a lut lo ti le a 
zultu pawl kha amah tel loin an kal ti kha an hngalh fawn. 23 Cun Tiberias 
khua in a rami lawng a dang kha, Bawipa nih Pathian sinah lawmhnak bia 
a chim hnuah mizapi nih changreu an einak hmun ah khan an hung i din. 
24 Mizapi nih cun khika ah Jesuh siseh a zultu si hna seh an um lo ti kha 
an hmuh tikah lawng khan Kapernaum khua ah cun an kali amah cu an va 
kawl. 25 Mi nih khan rili khattelei ral 1 Jesuh cu an va hmuh tikah, “Saya, 
zeitik ah dah hika hi na phak?” tiah an ti. 26 Jesuh nih cun, “Biatak kan 
chimh hna: nan ka kawl hi thawnnak in ka tuahmi thil nan hngalh caah 
khan a si lo; nan duh zat in changreu nan ei caah khan a si ko. 27 Hi a 
rawk khomi rawl caah hin tuan hlah ngat u, a hmunmi rawl, zungzal 
nunnak rawl caah ta nan tuan. Hi rawl cu Mi Fapa nih him kan pek hna lai, 
zeicahtiah Pa a simi Pathian nih keimah cungah hin a lungsinak kha a 
khenh cang,” tiah a ti. 28 Cucaah annih nih cun an thawh i, “Pathian nih 
tuan hna seh ti a kan duhning in kan tuan ahcun, zei hi dah kan tuan awk cu 


a si lai?” tiah an hal. 29 Jesuh nih cun a leh hna i, “Pathian nih tuah hna 
seh ti an duhmi hna rian cu hihi a si: a thlahmi zumh hi,” tiah a ti hna. 30 
Annih nih, “Kan in zumh khawh nakhnga, zei hmelchunhnak dah na tuah 
lai? Kannih nih kan hmuh i kan in zumh nakhnga ding caah zeidah na tuah 
lai? 31 Cathiang nih, ‘Ei awk changreu van in a pek hna,’ tiah a ti bantuk 
khan, kan pupa hna nih khan thetse ram ah manna kha an ei taktak,” tiah 
an ti. 32 Jesuh nih cun, “Biatak kan chimh hna: Moses nih a rak in pekmi 
hna kha cu vancung changreu kha a si lo, vancung changreu taktak an petu 
hna cuka Pa hi a si. 33 Zeicahtiah Pathian pekmi changreu cu vancung in 
a run thlahmi hi a si 1 amah nih cun vawlei hi nunnak kha apek,” tiah ati 
hna. 34 “Bawipa, cu changreu cu kan pe zungzal tuah,” tiah an hal. 35 
Jesuh nih cun, “Nunnak changreu cu keimah hi ka si. Ka sini a rami cu 
ahohmanh an rawl a tam lai lo i keimah a ka zummi cu ahohmanh anti a 
hal lai lo. 36 Sihmanhsehlaw ka chim bang khan, a hmuh cu nan ka hmu 
cang ko nain nan ka zum duh lo. 37 Ka Pai a ka pekmi paohpaoh cu ka 
sinah an ra lai i ka sini a rami paohpaoh cu ahohmanh ka dawn hna lai lo. 
38 Zeicahtiah vancung in ka rung tum cu keimah duhnak tuah awkah khan 
si loin a ka thlahtu duhnak tuah awkah khan a si deuh. 39 A ka thlahtu nih 
tuah seh ti a ka duhmi cu hihi a si: a ka pekmi vialte kha pakhat hmanh 
thlau loin, ni hmanung bik ni ah nunnak i an dihlak in thawhter dih kha asi. 
40 Zeicahtiah Fapa kha a ka hmu i a ka zummi paohpaoh cu ni hmanung 
bik ni ah nunnak i thawhter kha ka Pa nih a duhmi cu a si,” ati. 41 
“Vancung in a rung tummi changreu cu keimah hi ka si,” tiah a ti caah 
khan Judah mi cu an zai. 42 Cucaah anithawh 1, “Hi pa hi Josef fapa 
Jesuh kha a si lo hlah 1? A nu kan hngalh, a pa kan hngalh, zeitindah 
vancung in ka rung, tiah a ti kun?” anti. 43 Jesuh mh cun a leh hna i, “Nan 
phunzai len cu ngol ko u. 44 A ka thlahtu ka Pa nih ka sinah a hnuh hna 
dah ti lo ahcun ahohmanh ka sinah an ra kho lo, cun cu hna cu ni hmanung 
bik ni ah nunnak ah ka thawhter te hna lai. 45 Profet nih pei, “Mi vialte 
kha Pathian nih a cawnpiak hna lai,” tiah an tial kha. Ka Pa aw kha a thei i 
amah zia a cawngmi paoh cu ka sinah an ra. 46 Ka chim duhmi cu, 
Pathian a hmumi an um bal, ka ti duhnak a si lo. Pathian sinin a rung tum 
mi lawnglawng kha Pa a hmu balmi cu a si. 47 Biangai kan chimh hna: a 


zummi cu zungzal nunnak an ngei. 48 Nunnak changreu cu keimah hi ka 
si. 49 Nan pupa hna nih manna kha thetse ram ah khan an rak ei taktak, 
sihmanhsehlaw an thi. 50 Asimain vancung in a rungmi changreu a eimi 
paoh cu an thi lai lo. 51 Vancung in a rung tummi nunnak changreu cu 
keimah hi ka si. Hi changreu a eimi paoh cu zungzal in an nung lai. Ka 
pekmi hna changreu cu ka sa hi a si, cucu zeicahdah ka pek hna ti ahcun, 
vawlei hi a nun nakhnga caah a si,” tiah a ti. 52 Cu nih cun Judah mi hna 
lakah khan bia alnak thalo tein a chuahter ciammam i “Zeitindah hi pa nih 
hin a sa cu ei awkah a kan pek khawh lai?” anti. 53 Jesuh nih khan annih 
cu, “Biatak kan chimh hna: Mi Fapa ka sa hi nan ei lo i ka thi hi nan din lo 
ahcun nan chungah nunnak nan ngei kho lai lo. 54 Ka sa a ei i ka thi a 
dingmi paoh nih zungzal nunnak an ngei i hmanung bik ni ah nunnak ah ka 
thawhter hna lai. 55 Zeicah ti ah cun, rawl taktak cu ka sa hi a si i din awk 
taktak cu ka thi hi a si. 56 Ka sa a ei i ka thi a dingmi paoh cu ka chungah 
an nung i kei zong an chungah ka nung ve. 57 A nungmi Pa nih keimah hi a 
ka thlah i ka nun hi Amah ruangah a si bantukin, keimah a ka eimi zong cu 
keimah ruangah a nung ve lai. 58 Cucaah vancung in a rungmi changreu cu 
hihi a si; nan pupa hna nih an rak eimi changreu bantuk kha a si lo, annih 
cu an thi, sihmanhsehlaw hi changreu a eimi cu zungzal in an nung lai,” 
tiah a ti hna. 59 Cu bia cu Kapernaum khua pumhnak inn i a cawnpiak hna 
ah khan Jesuh nih a chim. 


Zungzal Nunnak Bia 


60 Cu bia cu a zultu mi tampi nih khan an theih 1, “A cawnpiaknak hi a har 
tuk. Ahodah cu bantuk cu a ngai kho hnga?” an ti. 61 A zultu pawl kha cu 
kong ah cun an zai lengmang ti kha Jesuh nih a lungchung in a hngalh i 
cucaah a thawh hna 1, “Hi bantukin kan cawnpiakmi hna nih hin nan thin an 
hunter hna maw? 62 Mi Fapa hi hmasa i ka rak umnak hmun i ka kai kha 
ka hmu u law tah zeitindah nan um kun hnga? 63 Nunnak petu cu Pathian 
Thlarau a si; minung thawnnak hi cu zeihmanh a thahnem lo. Nannih kan 
chimhmi hna bia hi Thlarau le nunnak cu an si. 64 Asinain a cheu nih cun 
nan zum lo,” tiah a ti. (Jesuh nih khan a hramthawkte in ahodah a zumtu 


an si lai 1 ahodah a ka leitu a si lai ti kha a hngalh ko.) 65 Cun aa thawh 
than 1, “Hi ruangah hin pei, ka Pa nih an caah lam a serpiak hna lo ahcun 
ahohmanh ka sinah an ra kho lo, tiah ka rak in chimh hna kha a si cu,” tiah 
a ti. 66 Curuangah cun a zultu tampi cu an i let than i an zul ti lo. 67 
Cucaah Jesuh nih zultu hleihnih kha a thawh hna 1, “Nannih tah — nan kal 
ve lai maw?” tiah a ti hna. 68 Simon Peter nih a hun leh 1, “Bawipa, aho 
sinah dah kan kal hnga? Zungzal nunnak bia a ngeitu cu nangmah pei na si 
cu. 69 Atu cu nangmah hi Pathian sinin a rami Mi Thiang na si kha kan 
zumh i kan hngalh cang,” tiah a ti. 70 Jesuh nih cun a thawh hna i, 
“Namnih pahleihnih hi keimah nih kan thim hna lo mei? Asinain pakhat cu 
khuachia nan si ai!” ati. 71 A chim duhmi cu Simon Iskariot fapa Judas 
kong kha a si. Zeicahtiah Judas cu zultu hleihnih lak i pakhat kha a si ve 
ko nain amah rawitu ding kha a rak si. 


Jesuh le A Unau Hna 


7:1 Cu hnuah cun Jesuh cu Galilee kha a tlawng. Judea ram chung 1a 
ummi Judah upa hna nih khan amah cu thah an duh caah Judea tlawn cu a 
duh lo. 2 Judah mi Deu Puai kha a nai i 3 cucaah a naule nih khan Jesuh 
cu, “Hika hin Judea ah va kal law na zultu hna nih khan na thil tuahmi cu 
rak hmu ve hna seh. 4 Mi nih ka hngal hna seh ti a duhmi paoh nih cun an 
tuahmi kha an thup bal lo. Hi thil hi nangmah i na tuahmi pei an si cu, 
vawlei cung dihlak nih na kong hi thei hna ngat seh!” anti. 5 (A naule 
hmanh nih khan an zum lo). 6 Jesuh nih cun, “Ka caah tuah caan a si deuh 
rih lo, nannih ca tu ah cun zei caan paoh hi a caan a si ko. 7 Nannih cu 
vawlei nih hin an hua kho hna lo, sihmanhsehlaw na umtu ningcang a tha 
lo tiah ka chimh lengmang caah kei cu a ka huat. 8 Puai ah cun nannih cu 
hung kal ko uh, kei tu cu ka kal lai lo, ka caan a si rih lo,” tiah a ti i 9 
Galilee ah khan a um ko. 


Deu Puai Ah Jesuh A Kal 


10 Asinain a naule an kal hnuah Jesuh zong cu a hung kal ve, langhngan tu 


in kal loin a thli tein a hung kal. 11 Judah upa hna nih khan puai chungah 
cun an kawl i, “Khuazei ah dah a um hnga?” tiah an hal hna. 12 A kong 
kha a thli in ani ceih lulh ko i a cheu nih, “Mi tha a si,” anti: a cheu nih, 
“Sihlah, mi kha a hlen hna,” anti. 13 Sihmanhsehlaw ahohmanh nih 
langhngan in an chim ngam lo, zeicahtiah Judah upa kha an tih hna. 14 Cu 
puai cu a canceo tluk a dih dengmang tikah khin Jesuh cu biakinn ah khan 
a va kali a cawnpiak hna. 15 Judah upa pawl cu an khuaruah a har i, “Hi 
pa hi sianginn ah a kai bal tung lo, zeitindah hi zatzat hi a hngalh hnga?” 
an ti. 16 Jesuh nih cun, “Kan cawnpiakmi hna hi keimah cawnpiakmi a si 
lo, a ka thlahtu ka Pa sinin a rami cawnpiaknak a si. 17 Pathian duhnak 
tuah a duhmi hna nih cun, kan cawnpiakmi hna hi Pathian sinin a rami 
maw a si keimah 1 ka hei in cawnpiak menmenmi hna dah a si, ti kha nan 
hngalh ko lai. 18 Mah duhning in mi a cawnpiak lengmangmi cu mah 
thang?hatnak a kawlmi an si. Sihmanhsehlaw a thlahtu thang?hatnak tu a 
duhmi cu lih chim lo tein a um i a chungah hrokhrawlnak zeihmanh a um 
lo. 19 Moses nih Nawlbia kha an pek hna a si lo mei? Sihmanhsehlaw 
ahohmanh nih nan zul lo. Zeicahdah keimah lehlam thah nan ka zalh?” 
tiah ati hna. 20 Mizapi nih cun, “Khuachia na ngei i a si ko lai? Aho nih 
dah thah kan in zalh?” anti. 21 Jesuh nih cun, “Thil Iianngan pakhat ka 
vun tuah i nan dihlak in nan khuaruah a har. 22 Moses nih nan fale cu an 
cuarpar nan tan hna lai tiah nawl an pek hna caah Sabbath ni hmanh ah nan 
tan ko hna, (a thawktu cu Moses si loin nan pupa hna tu kha anrak si). 23 
Cucaah Moses Nawl buar lonak ding caah Sabbath ni hmanh ah nan fale 
cu an cuarpar nan tan hna ahcun, zeicahdah kei nih Sabbath ni ah mi kha 
tlamtling tein ka damter caah ka cungah nan thin a hun? 24 Lenglei zoh 
lawngin biakhiak hlah ngat u, dingte tu in ta bia cu nan khiah,” tiah ati 
hna. 


Amah Cu Messiah A Si Maw? 


25 Jerusalem khua mi a cheukhat nih cun ani thawh 1, “Thah an zalhmipa 
kha hi pa hi a si lo maw? 26 Asinan, zohhmanh u, langhngan in bia a chim 
len ko i ahohmanh nih zei an ti fawn tung lo. Kan upa pawl nih amah hi 


Messiah cu a si ko ti kha an hngalh taktak cang caah a si hnga maw? 27 
Sihmanhsehlaw Messiah cu a rat tikah cun, khuazei in dah a rat kha 
ahohmanh nih an hngalh tung lai lo, hi pa cu khuazei in dah a rat ti kha 
kan dihlak in kan hngalh fawn tung,” anti. 28 Jesuh nih biakinn chung i a 
cawnpiak hna ah cun aw thang piin “Keimah cu nan ka hngalh taktak i 
khuazei in dah ka rat kha nan hngalh taktak. Sihmanhsehlaw kei cu 
keimah nawl in a rami ka si lo. A ka thlahtu cu ahmaan taktakmi kha a si 1i 
amah cu nan hngal lo. 29 Kei nih cun ka hngalh, zeicahtiah kei cu a sinin a 
rami ka si 1 a ka thlahtu cu amah kha a si,” tiah a ti hna. 30 Cun annih nih 
tlaih kha an zalh, sihmanhsehlaw ahohmanh nih an tlai kho taktak lo, 
zeicahtiah caan kha a rem deuh rih lo. 31 Sihmanhsehlaw mizapi chung i 
mi tampi nih khan amah cu an zumh 1, “Messiah cu a rat tikah hi pa 
tuahmi nak hin hmelchunhnak tam deuh a tuah hnga maw?” anti. Jesuh 
Tlaih Awkah Mi An Thlah Hna 32 Farasi mi hna nih khan mizapi, cu 
bantukın a thli in an i ceih kha an theih caah, anmah le tlangbawi upa pawl 
nih khan Jesuh va tlaih awkah cun biakimn vengtu palik kha an hei thlah 
hna. 33 Jesuh nih cun, “Caan tlawmpal chung cu nan sinah hin ka um rih 
lai i cu hnuah cun a ka thlahtu sinah ka kal lai. 34 Nan ka kawi lai, 
sihmanhsehlaw nan ka hmu lai lo, zeicahtiah ka umnak dingah cun nannih 
cu nan ra kho lai lo,” tiah a ti hna. 35 Cucaah Judah upa hna cu pakhat le 
pakhat kha, “Khuazei ah dah kal aa timh hnga? Kan hmuh khawh lonak 
khuazei ah dah kal aa timh hnga? Grik mi khua pakhatkhat, Judah mi an 
umnak ah maw va kal 1 Grik mi hna cu va cawnpiak aa timh hnga? 36 
“Nan ka kawl lai, sihmanhsehlaw nan ka hmu lai lo, ka umnak ding hmun 
ah cun nan ra kho lai lo,” ati. Zeidah a sullam chim a duhmi a si hnga?” 
tiah ani ceih. 


Nunnak Tiva 


37 Puai donghnak ni kha a biapi bik ni a si. Cu ni ahcun Jesuh cu a dir i aw 
thang piin, “A ti a halmi paoh cu ka sinah ra u law ra ding u. 38 Cathiang 
nih, “Keimah a ka zummi paoh cu a lung chungin tiva nung an put lai,” tiah 
a ti bantuk khan a si lai,” tiah ati. 39 Jesuh nih a chim duhmi cu Thlarau 


kong kha a si, cu Thlarau cu amah a zummi paoh nih an hmuh ding kha a 
si. Cu caan ah cun Thlarau cu pek an si rih lo, zeicahtiah Jesuh cu 
sunparnak in thawhter a si rih lo. 


Mi Cu An I Cheu Dih 


40 Cu bia cu an theih tikah mi a cheu nih, “Hi pa hi Profet kha a si 
hrimhrim ko,” anti. 41 A dang nih, “Messiah a si ko,” anti. 
Sihmanhsehlaw a dang ve nih cun, “Messiah cu Galilee in a chuah awk a 
si tung lo. 42 Cathiang nih pei Messiah cu David tefa a si lai i David khua 
Bethlehem ah a chuak lai, ati kha,” anti. 43 Cuticun mizapi cu amah 
ruangah cun ani cheu dih 1 44 a cheu nih tlaih an duh, asinan ahohmanh 
nih an tlai taktak lo. 


Judah Upa Pawl Nih An Zum Kho Lo 


45 Biakimn vengtu palik pawl kha an va kir i tlangbawi upa pawl le Farasi 
mi hna nih khan, “Zeicahdah nan ratpi 10?” tiah an rak hal hna. 46 “Hi pa 
bantuk hin ahohmanh nih bia an chim bal lo,” tiah an leh hna. 47 “Nannih 
zong an hlen ve cang hna mu. 48 Kan upa si hna seh, Farasi mi si hna seh, 
a zummi pakhat tal nan hngalhmi hna an um maw? 49 Hi mizapi tham nih 
cun Moses Nawlbia kha an hngalh tung lo, cucaah pei Pathian nih chiat cu 
a serh fom hna cu,” tiah Farasi mi nih cun anti. 50 Cun an lak i a um vemi 
pakhat, Nikodemu nih khan, 51 “Kan phungning ah cun, ahohmanh a bia 
kan theih hlan le a tuahmi kan hmuh hlanah cun sual kan phaw kho hna 
lo,” tiah a ti. Nikodemu cu voi khat Jesuh a va lengtu kha a si. 52 Annih 
nih cun, “Nangmah zong hi Galilee mi na si ve mu. Cathiang kha va rel 
tuah hmanh, Galilee in profet pakhat hmanh an chuak bal lo ti kha na 
hngalh ko lai,” anti. 


A Sual Lioah An Tlaih Minu Kong 


8:1 Cun mi vialte kha an mn ah an tin cio 1 Jesuh cu Oliv Tlang ah khan a 
hung kal. 2 A thaizing zingkate ah biakimn ah cun a kal than. Mizapi nih 


cun an pumhhnawh i a cawnpiak hna. 3 Phungbia cawnpiaktu saya hna le 
Farasi mi hna nih khan, minu pakhat va cungin pa aa duh lio 1 an tlaihmi 
kha an run luhpi i zapi hmaiah cun an dirter. 4 Jesuh cu an thawh 1, “Saya, 
hi nu hi pa aa duh lio hrimhrim ah an tlaih. 5 Kan Phung ah Moses nih 
nawl a kan pekmi cu, cu bantuk minu cu lung in thi lakin cheh hrimhrim 
awk a si lai, ti a si. Nang, zeitindah na ruah?” an ti. 6 Hi ti in bia an hal cu 
amah kha hneksak i bia ngeihter khawh an duh caah a si. Sihmanhsehlaw 
Jesuh cu a kun i vawlei ah khan a kutdong in ca a tial. 7 An hal chih 
lengmang caah ding tein a hung thu i, “Nan lak 1 sualnak a tuah bal lomi 
nih chep hmasa bik seh,” tiah a hun ti. 8 Cun a kun than i vawlei ah ca cu 
a tial than. 9 Cu bia cu an theih tikah pakhat hnu pakhat in an i zukphiak 
dih, upa pawl kha ani zuk hmasa. Jesuh lawng cu a tang 1a pawngah cun 
minu kha a dir ko. 10 Ding tein a hung thu i, “Minu, khuazei ah dah an si 
dih? Nangmah sual phawtu dingah pakhat hmanh an tang kun lo maw?” 
tiah ati. 11 Minu nih cun, “Bawipa, ahohmanh an tang lo,” tiah a leh. Cu 
tikah Jesuh nih, “Kei zong nih sual kan phaw ve lo. Vakal law a sual bel 
va sual ti hlah,” tiah ati. 


Jesuh Vawlei Ceunak 


12 Jesuh nih annih cu a thawh than hna i, “Kei cu vawlei ceunak ka si. 
Keimah a ka zummi paoh cu nunnak ceunak kha an ngei lai i mui lakah an 
vai lai lo,” tiah ati. 13 Farasi mi nih khan an thawh i, “Nangmah nih pei 
nangmah kong naa chim ko cu, cucaah na chimmi cu zeihmanh a si lo,” an 
ti. 14 Jesuh nih cun, “Keimah kong cu keimah i kaa chim a si hmanh ah ka 
chimmi cu ahmaanmi a si, zeicahtiah khuazei in dah ka rat le khuazei ah 
dah ka kal lai kha ka hngalh. Nannih nih cun khuazei in dah ka rat kha nan 
hngal lo i khuazei ah dah ka kal lai zong kha nan hngal lo. 15 Nannih nih 
cun minung phungning lawnglawng in biakhiahnak nan tuah, kei tu nih cun 
aho cung hmanh ah biakhiahnak ka tuah lo. 16 Biakhiahnak cu ka tuah a 
si hmanh ah kei i ka tuahmi cu ahmaan ko lai, zeicahtiah cu biakhiahnak 
cu keimah lawngin ka tuahmi a si lo, a ka thlahtu ka Pa he kan tuahmi a si. 
17 Nan Phung chungah pei, tehte pahnih an bia aa khen ahcun an chimmi 


cu ahmaan, tiah aa tial kha. 18 Hika ah cun atu hi keimah ca i tehte cu 
keimah hi ka si, cun ka tehte a dang cu a ka thlahtu ka Pa kha a si,” tiah a 
ti. 19 “Na Pa cukhuazei ah dah a um?” tiah an ti. Jesuh nih cun, “Keimah 
zong nan ka hngal lo, ka Pa zong nanhngal fawn lo. Keimah kha ka hngal 
u law cuka Pa zong cu nan hngalh ko hnga,” tiah a leh hna. 20 Hi bia 
Jesuh nih a chimnak hi biakinn chung, thawhlawm kuang an hun hnanak 
hmun i a cawnpiak hna ah khan a si. A caan a tlin rih lo caah ahohmanh 
nih an tlai lo. 


Ka Kalnak Ah Nan Kal Kho Lai Lo 


21 Jesuh nih annih cu a thawh than hna 1, “Kei cu ka kal lai; nan ka kawl 
lai, sihmanhsehlaw nannih cu nan sualnak chungah nan thi lai. Ka kalnak 
hmun ah nannih cu nan ra kho lai lo,” tiah a ti hna. 22 Cucaah Judah upa 
hna nih cun, “ ‘Ka kalnak hmun ah nan ra kho lai lo,” a ti. Keimah le 
keimah kaa that lai a ti duhnak maw a si hnga?” an ti. 23 Cucaah Jesuh 
nih cun, “Nannih cu hika tanglei vawlei mi hi nan si, kei cu cunglei in a 
rami ka si. Nannih cu hi vawlei hi nan umnak a si, kei cu a si lo. 24 
Cucaah cun pei, nan sualnak chungah nan thi lai, kan ti hna kha a si cu. 
Cun Keimah cu Keimah Ka Si Ko timi ka si kha nan ka zumh lo ahcun nan 
sualnak chungah cun nan thi ko lai,” tiah a ti hna. 25 Annih nih, “Aho ka si 
na ti dah cu?” tiah an hal. Jesuh nih cun, “A hramthawk tein kan chimh 
lengmangmi hnakha hen ta. 26 Nanmah kong ah hin bia chim awk tampi 
ka ngei — nanmah sual phawt zong hi. Sihmanhsehlaw a ka thlahtu nih 
cun biatak kha a chim i vawlei ka chimhmi hi amah sinin ka theihmi bia cu 
a si,” tiah a leh hna. 27 A kan chimhmi hi Pa kong kha a si ti awk an hngal 
lo. 28 Cucaah Jesuh nih a thawh hna i, “Nannih nih Mi Fapa cu nan taar 
tikah, Kemah cu Keimah Ka Si Ko timi ka si kha nan hngalh lai, cun 
keimah nawl lawngin zeihmanh ka tuah lo le ka Pa nih a ka cawnpiakmi 
lawnglawng ka chim kha nan hngalh lai. 29 A ka thlahtu cu ka sinah a um 
i a duhmi kha ka tuah zungzal caah a ka kaltak bal lo,” tiah a ti. 30 Hi bia 
a chimmi a theimi mi tampi nih Jesuh kha an zumh. 


A Luatmi le A Luat Lomi 


31 Cucaah Jesuh nih amah a zummi Judah mi hna kha, “Ka cawnpiaknak 
kha nan zulh ahcun a ka zultu taktak cu nan si, 32 biatak cu nan hngalh lai 
i biatak nih cun an luatter hna lai,” tiah a ti hna. 33 Annih nih, “Kanmnih cu 
Abraham tefa kan si i aho sal hmanh kan si bal lo. Cucaah nan luat lai, na 
ti tikah hin a sullam zeidah a si,” tiah an leh. 34 Jesuh nih cun a thawh hna 
1, “Biatak kan chimh hna: a sualmi paoh cu sualnak sal an si. 35 Sal cu 
innchungkhar chungah khan zungzal in a um lo, sihmanhsehlaw fapa kha 
cu zungzal in a um. 36 Fapa nih nannih kha an luatter hna ahcun namnih cu 
nan luat taktak lai. 37 Abraham tefa nan si cu ka hngalh ko. Asinain kan 
cawnpiakmi hna kha nan cohlan duh lo caah keimah cu thah nan ka zalh. 
38 Ka Pa nih a ka hmuhsakmi kong kha ka chim, sihmanhsehlaw nannih 
cu nan pa nih an chimhmi hna kha nan tuah,” tiah a ti hna. 39 Annih nih, 
“Kan pa cu Abraham kha pei asi cu,” an ti. Jesuh nih cun, “Abraham tefa 
kha nan si taktak ahcun, amahtuahmi kha pei nan tuah ve hnga cu. 40 
Chimh kan zuam lengmangmi hna cu Pathian sinin ka theihmi biatak kha a 
si. Asinain nannih nih cun thah tu nan ka zalh. Cu bantuk cu Abraham nih 
zeihmanh a tuah tung lo. 41 Nannih cu nan pa i a tuahmi kha nan tuah,” 
tiah a leh hna, Annih nih cun ani thawh 1, “Pathian lawnglawng pei kan 
Pacu a si ko cu. Lakfa kan si tung lo, a fa taktak pei kan si cu,” tiah an leh. 
42 Annih cu Jesuh nih, “Pathian kha nan Pa rak si taktak seh law cu 
keimah hi nan ka dawt ko hnga, zeicahtiah kei cu Pathian sinin a rami ka 
si 1 atu hika ka phan. Keimah duh in a rami ka si lo, amah nih a ka thlahmi 
ka si. 43 Zeicahdah ka chimmi hi nan hngalh khawh lo? Ka bia kha nan 
theih khawh lo caah a si. 44 Nannih cu nan pa Khuachia fa kha nan si i 
tuah nan duhmi cu nan pa duhnak kha a si. Amah cu a hramthawk tein 
lainawng a rak si. Biatak kha zeitikhmanh ah a tanh bal lo, zeicahtiah a 
chungah biatak zeihmanh a um lo. Lih a chim tikah a tuah tawn zungzalmi 
kha a tuah a si ko, zeicahtiah anih cu milihchim a si i lih vialte pa a si. 45 
Kei cu biatak kha ka chim, cucaah cun nan ka zumh lonak cu a si. 46 Nan 
lakah hin ka sualnak a ka hmu khotu aho tal nan um maw? Biatak kan 
chimh ko hna, zeicahdah nan ka zumh duh 10? 47 Pathian sinin a rami nih 


cun Pathian bia kha a ngaih, sihmanhsehlaw namnih cu Pathian sinin a rami 
nan si lo i cucaah cun nan ngaih duh lonak cu a si,” tiah a ti hna. 


Jesuh le Abraham 


48 Judah mi nih khan Jesuh cu an leh i, “Nang cu Samaria mi na si i, “Na 
chungah khuachia aa hrolh,” kan rak in ti kha kan hmaan ngaingai a si lo 
mei?” an ti. 49 Jesuh nih cun, “Khuachia ka ngei lo. Kei nih ka Pa kha ka 
upat, sihmanhsehlaw namnih nih kei kha nan ka zawmhtaih. 50 Kei cu 
keimah lila sunparnak a kawlmi ka si lo, sihmanhsehlaw a ka kawlpiaktu 
pakhat a um 1 amah cu keimah thatnak in bia a ceihtu kha a si. 51 Biatak 
kan chimh hna: Ka bia a zulmi cu zeitikhmanh ah an thi lai lo,” tiah a leh 
hna. 52 Judah mi nih cun an thawh i, “Atu cu khuachia na ngei hrimhrm ti 
kha fiang tein kan hngalh cang. Abraham cu a thi diam cang, profet hna 
zong kha an thi cang, asinain naa thawh 1, “Ka bia a zulmi cu zeitikhmanh 
ah an thi lai lo,” na ti. 53 Kan pu Abraham cu a thi cang; Abraham nakin 
ka ngan deuh na ti ko lo maw cu? Cun profet hna zong cu an thi cang. Aho 
ah dah naa rel?” anti. 54 Jesuh nih cun, “Keimah le keimah kaa upat a si 
ahcun kaa upatnak kha zeihmanh man a ngei lai lo. Keimah a ka upattu cu 
ka Pa kha a si — nanmah nih kan Pathian a si nan timi hrimhrim kha. 55 
Nannih nih cun nan hngal bal lo, sihmanhsehlaw kei nih cun ka hngalh. Ka 
hngal lo ti ning law, nanmah bantuk milihchim ka si ve hnga. 
Sihmanhsehlaw ka hngalh taktak koi a bia kha ka ngaih. 56 Nan pu 
Abraham nih khan kan i hmuh lai kha a rak i ngaih ngaingai, a hmuh 
taktak i a rak i lawm,” tiah a leh hna. 57 Judah mi hna nih cun, “Kum 
sawm nga hmanh na tlin rih tung lo, zeittndah Abraham cu na hmuh 
khawh?” tiah an ti. 58 Jesuh nih cun, “Biatak kan chimh hna: Abraham 
hlanah ka um cang,” tiah a leh hna. 59 Amah chehnak ah lung kha ani 
char, sihmanhsehlaw Jesuh cu aa thup i biakinn chung khan aa zuk. 


Chuahka Mitcaw A Damter 


9:1 Cun Jesuh cu biakinn khan a kal i lampi ah mitcaw cia in a chuakmi 


pakhat kha a hmuh. 2 A zultu hna nih khan, “Mitcaw in a chuahtertu hi 
aho sualnak dah a si? Amah sualnak maw a si a nu le apa sualnak dah?” 
tiah an hal. 3 Jesuh nih cun, “A mitcawtnak hi amah sualnak ruangah 
siseh, a nu le a pa sualnak ruangah siseh a si lo. Pathian thawnnak cu amah 
damnak thawng hin a langh nakhnga caah a mit a cawt hi a si. 4 Chun a si 
chung cu a ka thlahtu rian kha kan tuan zungzal awk a si, ahohmanh nih an 
tuan khawh lo caan, zan caan kha a ra lio. 5 Vawlei cung i ka um lioah hin 
cun, keimah hi vawlei ceunak cu ka si,” tiah a leh hna. 6 Cu bia a chim dih 
hnuah Jesuh nih cun vawlei ah khan a cil a chak i tlak tlawmpal a ser, cu 
tlak cu mipa mit ah khan a nalh 1 7 “Va kal law Siloam Tidil ah na hmai 
vaa phiah,” tiah a ti. (Siloam sullam cu Thlah ti a s1). Cucaah mipa cu a va 
kali a hmai cu a va phiah i khua hmu ina rak kir. 8 A innpa hna le rawl a 
hal a rak hmu tawnmi hna nih khan, “Hi pa hi a thu i rawl a hal tawnmi 
kha a si lo maw?” anti. 9 A cheu nih, “A si ko,” anti, a cheu nih, “A si lo, 
amah he khananiloiasi,” anti. Cucaah mipa hrimhrim nih cun “Ka si 
ko,” tiah ati. 10 Annih nih, “Zeitindah na mit kha na au khawh kun hna?” 
tiah an hal. 11 Anih nih, “Mipa pakhat a min Jesuh an timi nih, tlak kha a 
seri ka mit ah a ka nalh i, “Siloam ah va kal law na hmai vaa phiah,” tiah a 
ka ti. Cucaah ka va kali ka vun i phiah cangka khua ka hmu kho,” tiah a 
leh hna. 12 “Amah cu khuazei ah dah a s1,” tiah an hal. “Ka hngal lo,” tiah 
a leh hna. 


Damnak Kong Kha Farasi Mi Nih An Dothlat 


13 A mtt a rak cawmipa cu Farasi mi hna sinah khan an hei kalpi. 14 
Jesuh nih tlak a ser i mipa mit a damter hna cu Sabbath ni ah a si. 15 
Cucaah Farasi mi hna nih khan mipa cu, “Zeitindah na mit hi khua an 
hmuh than,” tiah an hal. Annih cu a thawh hna 1, “Tlak tlawmte kha ka mit 
ah a ka nalh ika hmai ka va phiah i atu hi khua ka hmu kho,” tiah a chimh 
hna. 16 Farasi mi a cheu nih cun, “Hi thil a tuahtu hi Pathian sinin a rami a 
si kho lai lo, zeicahtiah Sabbath ni phung kha a buar,” anti. 
Sihmanhsehlaw a cheu nih khan, “Zeitindah misual a simi nihcun cu 
bantuk hmelchunhnak cu a tuah khawh lai,” anti ve. Cucaah cun ani cheu. 


17 Cucaah Farasi mi hna nih khan mipa cu an hal than i, “Na mit an 
damter va si kaw, zeitindah amah cu na ruah?” anti. “Amah cu profet a si, 
tiah ka ruah,” tiah a leh hna. 18 Sihmanhsehlaw Judah upa pawl nih khan, 
amah cu a mit a rak caw 1 atu cu khua a hmu kbo than, ti kha an zum duh 
lo. Cucaah mipa 1a nu le apa kha an auh hna i 19 “Mah pa hi nan fapa asi 
maw? Mitcaw cia in a chuak nan ti, zeitindah atu hi khua a hmuh khawh 
kun?” tiah an hal hna. 20 A nu le a pa nih cun, “Amah hi kan fa a si cu kan 
hngalh i mitcaw cia in a rak chuah cu kan hngalh. 21 Asinain atu hi 
zeitindah khua a hmuh khawh than ti cu kan hngal lo. Amah hi hal ko uh, 
upa pei a si ve cang hi, amahte nih an leh khawh ve ko hna lai,” tiah an leh 
hna. 22 Cu bantukin a nu le apa nih an chim cu zeicahdah a si ti ahcun, 
Judah upa hna nih khan Jesuh cu Messiah a si tiah a titu paoh cu pumhnak 
inn khan kan chuah hna lai tiah hnatlaknak an rak tuah cang i cu hna cu an 
tih hna caah a si. 23 Cucaah cun, “Upa pei a si ve cang hi, amah kha hal 
ko u,” tiah anti hnanak cu a si. 24 Mitcaw cia in a chuakmipa cu an auh 
than 1, “Biatak ka chim lai tiah Pathian hmaika ah bia i kam. Hi pa hi 
misual a si ti kha kan hngalh,” anti. 25 Mipa nih cun, “Misual a si le si lo 
cu ka hngal lo. Ka hngalhmi cu hi bel hi a si ko: hlanah cun ka mit a rak 
caw, atu cu khua ka hmu kho,” tiah a leh hna. 26 Annih nih, “Zeitindah an 
tuah? Zeitindah na mit cu a auter hna?” anti. 27 “Kan chimh cang ko hna 
hen cu, nan ngaih duh tung lo. Zeicahdah theih than cu nan duh? A zultu si 
dahra nan duh ve?” tiah mipa nih cun a leh hna. 28 An mhsawh 1i, “Cu pa 
zultu cu nangmah pei na si cu, kannih cu Moses zultu pei kan si. 29 
Pathian nih Moses sinah bia a chim ti cu kan hngalh, sihmanhsehlaw kha 
pa kha cu, a ratnak khuazei in a si ti hmanh kan hngal lo,” an ti. 30 Mipa 
nih cun, “Khuaruahhar a va si dah. A ratnak khuazei in a si cu nan hngal 
lo, sihmanhsehlaw ka mit cu a ka auterpiak hen cu! 31 Pathian nih misual 
cu an bia a ngai hna lo i amah a upatmi le a duhnak a tuahmi kha an bia a 
ngaihpiak hna ti cu kan hngalh. 32 Vawlei hramthawknak in, mitcaw cia in 
a chuakmi kha, aho tal nih an mit an auter hna ti cu kan theih bal lo cu ta. 
33 Hi pa hi Pathian sinin a rat dah ti lo ahcun cu bantuk thil cu zeihmanh a 
tuah kho hnga maw?” tiah a leh hna. 34 “A nangmah sual in hrin 1 sual in 
cawmmi nih hin maw kanmah cu cawnpiak na hei kan timh,” tiah an ti 1 


pumhnak inn khan an thawl. 
Thlarau Mitcaw 


35 Jesuh nih an thawl kha a theih. Amah cu a va hmuh 1, “Mi Fapa cu na 
zum maw?” tiah a ti. 36 Mipa nih cun, “Bawipa, amah cu ka zumh khawh 
nakhnga aho hi dah a si ka chim tuah?” tiah a leh. 37 Jesuh nih cun, 
“Amah cu na hmuh cangmi kha a si ko 1 atu i nangmah an chawn 
lengmangtu hi a si,” tiah a ti. 38 “Bawipa ka zumh,” tiah mipa nih cun a ti 
i Jesuh hmaiah cun a khuk aa bil. 39 Jesuh nih cun, “Hi vawlei cung i ka 
run hi, mitcawmi nih khua an hmuh i khuahmumi cu mitcaw ah ani can 
nakhnga, biathlehnak tuah awkah a si,” tiah a ti. 40 Farasi mi tlawmpal, 
cuka i amah sini a um vemi hna nih khan cu bia a chim cu an theih 1, 
“Kannih zong hi, nan mit a caw ve na kan ti duhnak cu a si mei?” anti. 41 
Jesuh nih cun, “Nan mit cu rak caw seh law, sualphawt nan si hnga Io. 
Sihmanhsehlaw nanmah nih, “Khua kan hmu kho,’ nan ti ruangah hin 
sualphawt nan sinak cu a tang peng ko,” tiah a leh hna. 


Tuukawm He Tahchunhnak 


10:1 “Biatak kan chimh hna: tuukawm chungah innka in a lut lo i kaa dang 
in a kaimi cu mifir le damiah an si. 2 Innka in a lutmi cu tuu a zohkhenhtu 
tuukhal kha a si. 3 Innka cawngtu nih khan innka cu a rak hunpiak i tuu nih 
khan a aw cu an theih, a tuu kha an min in a auh hna i lengah a chuahpi 
hna. 4 An dihlak in a chuah dih hna tikah an hmai in a kali a aw kha an 
hngalh caah tuu nih cun an zulh. 5 Midang cu an zul duh hna lo, a zaam in 
an zaamtak lei hna, zeicahtiah an aw kha an hngal lo,” tiah a ti. 6 Jesuh 
nih hi tahchunhnak cu a chimh hna, sihmanhsehlaw a kan chimhmi hi zei a 
si ti awk an hngal lo. 


Tuukhal tha Jesuh 


7 Cucaah Jesuh nih annih cu a thawh than hna i, “Biatak kan chimh hna: 
Tuu luhnak kutka cu keimah hi ka si. 8 Ka hlanah a rami paohpaoh cu 


mifir le damiah an si, sihmanhsehlaw tuu nih khan an aw an ngai duh hna 
lo. 9 Kei cu mnka ka si. Keimah in a lutmi paoh cu khamh an si lai, an lut 
an chuak lai i ram hno kha an hmu lai. 10 Mifir cu fir duh le thah duh le 
hrawh duh lawngah an ra. Kei cu nunnak kha an ngeih i duhdim tein an 
ngeih nakhnga caah ka ra. 11 “Tuukhal tha cu keimah hi ka si. Tuukhal 
tha cu a tuu hna caah a lu hloh kha a sian. 12 Man phalh in hlan chommi 
kha cu, tuukhal a si lo ca le tuu kha a ta an si lo caah, cenghngia a rat kha 
a hmuh tikah a zam i tuu kha a lektak hna. Cu tikah cenghngia nih cun tuu 
cu a seh hna 1 a thek dih hna. 13 Hlanchommi cu hlanchommi lawng a si 
caah le tuu kha an zawn a ruah hna lo caah a tli ko. 14 - 15 Tuukhal tha cu 
keimah hi ka si. Pa nih a ka hngalh i keimah nih Pa ka hngalh ve bantukin, 
ka tuu kha ka hngalh hna i annih nih an ka hngalh ve. Cun an ca i ka lu 
hloh kha ka sian. 16 Hi tuurun chung i a um lomi ka ta a simi tuu dang an 
um. Annih zong kha ka ratpi ve hrimhrim hna lai, ka aw kha an ngaih lai i 
tuukhal pakhat tangah tuurun run khat ah an cang lai. 17 “Ka Pa nih aka 
dawt cu ka nunnak kha pek ka sian caah a si, cu pek ka sian cu ka nunnak 
kha ka hmuh than nakhnga caah a si. 18 Ka nunnak cu aho nih an ka chuh 
a si lo, kemah lungtho tein pek ka sianmi a si ko. Peknak nawl kha ka 
ngei i lak thannak nawl zong ka ngei. Cucu ka Pa nih tuah seh ti a ka 
duhmi cu a si,” tiah ati. 19 Hi bia ruangah hin Judah mi lakah khan 
cheunak a um than. 20 Mi tampi nih, “Khuachia a ngei, a hrut cang, 
zeicahdah a bia nan ngaih?” anti. 21 Sihmanhsehlaw a cheu nih, 
“Khuachia a ngeimipa nih cun hi bantukin bia a chim kho hnga lo. 
Zeitindah khuachia nih cun mitcawmi mit cu a deiter khawh lai,” an ti ve. 


Judah Mi Nih Jesuh Kha An Hlawt 


22 Jerusalem khua i Biakimn Pekchanh Puai timi tuah caan kha a hung 
phan; cucu khuasik caan ah a si tawn. 23 Jesuh cu biakinn i Solomon 
Innleng timi ah khan aa chawk i cu lioah cun 24 Judah mi nih khan an fuh 
i, “Zei can dah lungaw?awm in na kan chiah lai? Biafiang kan chim: 
Messiah cu na si maw?” anti. 25 Jesuh nih cun, “Kan chimh cang ko tung 
hna, sihmanhsehlaw nan ka zum duh lo. Ka Pa nih nawl a ka peknak 


thawngin ka tuahmi thil hna nih pei keimah chim hau loin an chim ko hi, 
26 sihmanhsehlaw nannih cu ka tuu nan si lo caah nan zum lo. 27 Ka tuu 
nih cun ka aw kha an ngaih, annih kha ka hngalh hna i an ka zulh. 28 
Annih cu zungzal nunnak kha ka pek hna 1 an thi bal lai lo; cun ahohmanh 
nih annih cu an ka chut kho fawn lai lo. 29 Anmah kha a ka petu ka Pa cu 
zeizong vialte nakin a ngan deuh i ka Pa zohkhenhnak chungin ahohmanh 
nih an ka chut kho hna lai lo. 30 Ka Pa le kermah cupakhat kan si,” tiah a 
ti. 31 Cun Judah mi hna nih cun amah chehnak ah lung ani char than. 32 
Annih kha Jesuh nih cun a thawh hna i, “Ka Pa nih a ka fialmi thil tha 
tampi nan hmaiah ka tuah hna, hi thil hna lakah hin a zei ruangte ah hin 
dah lung in cheh nan ka duhnak cu a si?” tiah a ti hna. 33 Judah mi nih 
cun, “Lung in cheh kan in duhnak cu thil tha ruangah a si lo, Pathian na 
serhsat ruangah khan a si deuh. Nang cu minung menmen na si ko nain 
Pathian ah ser naa zal,” an ti. 34 Jesuh nih a leh hna i, “Nan phungbia 
chungah, “Pathian nih, “Nannih cu pathian nan si,” kan ti hna,’ a ti, tiah aa 
tial lo mei? 35 Pathian nih a bia a pekmi mimung hna kha pathian ti an si 
ahcun — Cathiang cu a palh ti khawh a si lo va si kaw — 36 Pa nih a thim 
1 vawlei ah a run thlahmi keimah nih, “Pathian Fapa ka si,” ka ti ruangah 
Pathian na serhsat tiah zeitindah nan ka ti khawh? 37 Ka Pa rian ka tuan lo 
a si ahcun ka zum hlah u, 38 sihmanhsehlaw ka tuan a si ahcun, keimah 
nan ka zumh lo hmanh ah ka tuahmi tal hi nan zumh awk a si. Cun nannih 
nih ka Pa cu ka chungah a um i kei cu ka Pa chungah ka um kha nan 
hngalh lai,” tiah a ti. 39 Tlaih an timh than, sihmanhsehlaw a zuhtak hna. 
40 Jesuh cu Jordan Tiva khattelei ral, Johan nih tipil a peknak hna hmun 
ah khan a va kal i cuka ah cun a va um. A sinah khan mi tampi an ra i, 41 
“Johan nih hmelchunhnak zeihmanh a tuah lo, sihmanhsehlaw hi pa kong 
a chimmi cu ahmaan dih,” anti. 42 Cun cuka ah cun mi tampi nih Jesuh 
kha an zumh. 


Lazaruh Thihnak 


11:1 Bethani khua i a ummi Lazaruh cu a zaw. Bethani cu Mary le au 
Martha an umnak khua kha a si. 2 (Cu Mary cu Bawipa ke ah zihmui a 


toih i a sam in a hnawttu kha a si, a zawmi Lazaruh cu amah ta cu a si). 3 
Cu unau pahnih hna nih cun Jesuh cu bia an hei cah 1, “Bawipa, na dawtmi 
na hawi kha a zaw,” anti. 4 Cu bia cu Jesuh nih a theih tikah, “Hi 
zawtnak hi a donghnak cu thihnak a si lai lo, sihmanhsehlaw Pathian 
sunparnak langhternak caah a si lai i hi thawng hin Pathian Fapa zong nih 
sunparnak a hmuh lai,” a ti. 5 Jesuh nih Martha le a naunu le Lazaruh kha 
a dawt hna. 6 Lazaruh a zaw ti thawng kha a thei nain a umnak hmun ah 
khan ni hnih a cam rih. 7 Cun a zultu kha a thawh hna i, “Judea peng ah 
kal than u sih,” tiah a ti hna. 8 A zultu hna nih cun, “Saya, kan hnulei te ah 
khan Judah mi nih lung in cheh an in duh, cuka ah cun maw kal naa timh 
than ko lai?” anti. 9 Jesuh nih, “Ni khat chungah suimilam hleihnih a um a 
si lo maw? Cucaah chun ceu ah mi cu aa chawh ahcun a ril lo, zeicahtiah 
hi vawlei ceunak kha a hmuh. 10 Sihmanhsehlaw zan i aa chawh ahcun a 
ril, zeicahtiah mipa chungah khan ceunak a um lo,” tiah a ti hnuah a vun i 
thawh than 1, 11 “Kan hawi Lazaruh kha aa hngilh cang, sihmanhsehlaw 
ka va kal lai i ka va thawh lai,” ati. 12 A zultu pawl nih cun, “Aa hngilh 
ahcun a dam lai,” anti. 13 Jesuh nih a chim duhmi tu cu Lazaruh kha a thi 
cang ti a si, annih nih cun hngilh sawhsawh ah an ruah. 14 Cucaah Jesuh 
nih cun fiang tein, “Lazaruh kha a thi; 15 sihmanhsehlaw a sini ka rak um 
lo cu nanmah caah a tha, zeicahtiah nan zumh khawh deuh lai, amah sinah 
cun va kal u sih,” tiah ati. 16 Faphir timi Thomas nih khan, “Amah sin i 
va thih ve awkah kannih zong kal ve usih,” tiah a hawile kha ati hna. 


Jesuh Cu Thawh?hanmnak le Nunnak A Si 


17 Jesuh cu a va phak tikah Lazaruh cu an vuinak ni li a rak si cang. 18 
Bethani cu Jerusalem in khan hnih tling lo deuh a si i 19 Judah mi mi 
tampi kha anta a thih ca i anmah thutpi awkah khan an ra. 20 Jesuh a ra 
lio ti kha Martha nih a theih tikah lampi in va don awkah a kal: Mary tu cu 
inn ah khan a rak um. 21 Martha nih khan Jesuh cu, “Bawipa hika ah hin 
rak um law cu, ka ta hi a thi hnga lo. 22 Sihmanhsehlaw atu zongah hin na 
halmi paoh cu Pathian nih an pek lai ti kha ka hngalh,” tiah ati. 23 “Na ta 
cu a tho than lai,” tiah Jesuh nih ati. 24 Martha nih cun, “Asi, a tho than 


lai ti cu ka hngalh ko, sihmanhsehlaw ni hmanung bik thawh?hannak ah 
pei a si ko lai cu,” tiah a leh. 25 Jesuh nih Martha cu, “Keimah hi 
thawh?hannak le nunnak cu ka si. Keimah a ka zummi paoh cu a thih 
hmanh thi seh law a nung lai; 26 Cun ahohmanh a nung i keimah kha a ka 
zummi cu an thi bal lai lo. Hihi na zum maw?” ati. 27 Martha nih, “Asi, 
ka zumh, Bawipa nangmah cu Pathian Fapa Messiah, vawlei cung i a rung 
ding cu na si ti kha ka zumh,” tiah a leh. 


Jesuh A tap 


28 Martha nih hi bia a chim dih khan a va kir i a nau Mary kha a thli tein a 
va auh. “Saya kha a ra cang i nangmah kha an hlam,” tiah a chimh. 29 
Cucu Mary mh a theih tikah a tho i amah ton awkah khan khulrang in a 
kal. 30 (Jesuh cu khuachung kha a phan rih lo, Martha i a va donnak hmun 
ah khan a um ko). 31 Mary a thutpitu Judah mi hna nih khan Mary cu a 
thawh i khulrang in a chuah ah khan an zulh, thlan i va tah awkah a kal 
rua, tiah an ruah. 32 Jesuh umnak kha Mary cu a va phan i Jesuh kha a 
hmuh tikah a kehram ah khan a bawk i, “Bawipa, hika ah hin rak um law 
cu, ka ta hi a thi hnga lo,” tiah ati. 33 Jesuh mh Mary a tah le a sin i a 
rami Judah mi hna an tah kha a hmuh hna i a hnarno a tam i a lung a hno. 
34 “Khuazei ah dah nan vui?” tiah a hal hna. “Ra law ra zoh tuah, 
Bawipa,” tiah an leh. 35 Jesuh cu a tap. 36 Cucaah Judah mi nih cun, 
“Zeitluk in dah a dawt kha zohhmanh u,” anti. 37 Sihmanhsehlaw a cheu 
nih, “Mitcaw hmanh a mit a deiter a si lo maw? Lazaruh hi thi loin a umter 
kho kunlo maw?” anti. 


Lazaruh A Thawhter 


38 Jesuh cu a hrum ruangmang than i thlan ah cun a va kal. Cu thlan cu 
lungkua a si caah a khar ah lungpher an khar. 39 Jesuh nih, “Lungpher hi 
thial tuah u,” tiah a ti hna. Mithi pa far Martha nih cun, “Bawipa, a nam 
tuk cang lai, kanvumak ni li a si cang,” tiah a ti. 40 Jesuh nih Martha cu, 
“Na zumh ahcun Pathian sunparnak na hmuh lai, tiah ka rak in ti lo maw?” 


tiah ati. 41 Lungpher cu an thawn i Jesuh cu van a cau i, “Ka Pa, ka bia na 
ka theihpiak caah na cungah ka lung aa lawm. 42 Ka bia na ka theihpiak 
zungzal ti cu ka hngalh ko, sihmanhsehlaw hi ka chimnak cu hika i a 
ummi hna caah hin a si, annih nih keimah cu nangmah thlahmi ka si kha an 
ka zumh khawh nakhnga caah a si,” tiah a ti. 43 Cu bia a chim dih in aw 
thangpi in a vun kawh 1, “Lazaruh, ra chuak tuah,” tiah a ti. 44 Mithi pa cu 
a kut le a ke ruak puanzual bu le a hmai khuh puan he khan a hung chuak. 
Jesuh nih, “Phoih u law kal seh,” tiah a ti hna. 


Jesuh Rawinak Khua An Khang 


45 Mary thutpi awkah a rami Judah mi tampi nih khan Jesuh tuahmi cu an 
hmuh i amah kha an zumh. 46 Sihmanhsehlaw a cheu cu Farasi mi hna 
sinah khan an va kal than i Jesuh tuahmi kha an va chimh hna. 47 Cucaah 
Farasi mi hna le tlangbawi upa pawl kha Khawngsil pawl he khan ani 
pum 1, “Zeitindah kan tuah lai? Hi pa nih hin hmelchunhnak tampi a tuah 
tung. 48 Hitihin kan thlahdorh ko ahcun mi vialte nih an zumh lai. Cun 
Rom pawl kha an ra lai i kan biakinn he kan miphun he an kan hloh dih 
lai,” an ti. 49 Cun an lak i mi pakhat, a min Kaiafas a si i cu kum cu amah 
Tlangbawi Ngan a si kum a simi nih khan, “Zeihmanh nan hngal lo. 50 Kan 
miphun hi a ningpi i hrawh nakin kan miphun ca i pakhat thih cu a tha 
deuh ti kha nan hngal lo maw?” tiah a ti hna. 51 A ngaingai ti ahcun, hi bia 
hi amah lungchuak in a chimmi a si lo; cu kum cu amah kha Tlangbawi 
Ngan a si bantukin, Jesuh cu Judah mi hna caah a thi lai ti kha a rak 
chimchung bia a si; 52 anmah Judah mi ca lawngah si loin Pathian fale aa 
thekmi vialte hmunkhat i pumh dih awk zongah khan a thih cu a si lai 
tinak a rak chimchung kha a si. 53 Cu ni thawk cun Judah upa hna nih 
khan Jesuh thahnak khua kha an khang lengmang. 54 Cucaah Jesuh cu 
Judea peng ah khan langhngan in a tlawng ti lo, kha peng khan a chuak 1 
thetse ram hril i a ummi khua Efraim an timi ah khan a kal i cuka ah cun a 
zultu hna he khan an um. 55 Judah mi Lanhtak Puai kha a nai i khuate 
khan mi tampi cu, puai hlan i thianhnak rak tuah awkah, Jerusalem khua 
ah khan an kal. 56 Jesuh kha an kawl i biakinn i an i pumh ah khan pakhat 


le pakhat kha, “Zeitindah na ruah? Puai ah hin a ra hnga maw?” tiah an i 
hal. 57 Tlangbawi upa hna le Farasi mi hna nih khan, Jesuh umnak a 
hngalmi paoh nih nan kan chimh lai i kan tlaih lai, tiah an ti hna. 


Jesuh Cu Bethani Khua Ah Mary Nih Zihmui A Thuh 


12:1 Lanhtak Puai hlan ni ruk ah Jesuh cu Bethani khua ah khan a kal: 
Bethani khua cu thihnak in a thawhtermi Lazaruh khua kha a si. 2 Cuka 
ah cun zanriah an serpiak 1 Martha nih khan a bultawl hna i Lazaruh cu 
Jesuh he a thumi sawmmi hawi dang sinah khan a thu. 3 Cun Mary nih a 
man a sung ngaingaimi Zihmui phun tha ngaimi kha a rak i put i Jesuh ke 
ah khan a toih i a sam in a hnawh hna. Inn cu zihmui rim thaw cun a khat 
dih. 4 Jesuh zultu pakhat, Judas Iskariot, amah rawitu ding a simipa nih 
khan, 5 “Hi zihmui hi ziah tangka za thum ah zuar in misifak kha an pek 
deuh hna lo?” tiah a ti. 6 Hi bantukin bia a chim cu misifak kha an zawn a 
ruah hna caah si loin, mifir rak si kaw a kenmi tangka bawm chung khan a 
rak i lak lengmang tawn ca tu ah arak si. 7 Sihmanhsehlaw Jesuh nih cun, 
“Amah cu hnahnawhnak pe hlah u. Ka ruak vui ni caah a ngeihmi cu 1 
chiah ko seh. 8 Mi sifak cu nan sinah an um zungzal ko lai, kei cu nan 
sinah ka um zungzal lai lo,” tiah ati. 


Lazaruh Thah An Timh 


9 Judah mi mi tampi nih Jesuh cu Bethani khua ah a um ti kha an theih 
caah an va kal. Jesuh a um ruang lawngah khan si loin thihnak in a 
thawhmi Lazaruh va zoh duh zongah khan a si pah. 10 Cucaah tlangbawi 
upa pawl nih khan Lazaruh zong cu thah chih dingin khua an khan, 11 
zeicahtiah, Lazaruh chimmi bia ruangah khan Judah mi tampi nih an 
hruaitu kha an chuahtak hna i Jesuh kha an zumh. 


Sunglawi In Jerusalem Ah A Lut 


12 A thaizing ah cun Lanhtak Puai ca i a rami mi tampi nih khan Jesuh cu 
Jerusalem khua ah a ra lai ti kha an theih. 13 Cucaah kuhchuk hnah kha 


an i puti amah don awkah khan an kal i, “Pathian cu thang?hat ko u! 
Bawipa min in a rami cu Pathian nih thluachuah pe ko seh. Pathian nih 
Israel Siangpahrang cu thluachuah pe ko seh,” tiah an au. 14 - 15 Cathiang 
nih, Zion khuapi, na thinphang hlah! Na Siangpahrang cu a ra lio, Laa 
cungah i cit in a ra lio, tiah a rak ti bantukte khan Jesuh nih cun laa kha a 
huni cit. 16 Cu caan ah cun a zultu hna nih khan cu thil a sullam cu an 
hngal lo, sihmanhsehlaw sunparnak ah thawhter a si tikah khan, amah 
kong ah hin, hi bantukin Cathiang nih a rak chim i an tuahmi kha amah an 
tuahpiak a rak si, ti kha an lung a hung pem. 17 Jesuh nih Lazaruh kha, 
thlan chungin hung chuak, tiah a vun kawh i thihnak in a thawhter tikah 
khan, Jesuh sinah a ummi hna nih khan cu kong cu an va chimh chin hna. 
18 Cucaah cun mibupi nih amah an hung ton cu a si — cu hmelchunhnak a 
tuah ti an theih caah cun, an hung ton cu a si. 19 Cu tikah Farasi mi hna 
nih cun, “Kan ti theo lo maw, kan ti kho ti lo hih. Vawlei pumpi nih an 
zulh cang hih,” tiah pakhat le pakhat an i ti. 


Grik Mi Nih Jesuh An Kawl 


20 Puai caan lio i Pathian biak awkah Jerusalem i a hung kalmi hna lakah 
khan Grik mi tlawmpal an 1 tel ve. 21 Galilee peng Bethsaida khuami Filip 
sinah khan an ra i, “Bawipa, Jesuh hmuh kan duh,” an ti. 22 Filip nih khan 
Andru kha a va chimh i an pahnih cun an va kal i Jesuh cu an va chimh. 23 
Jesuh nih cun, “Mi Fapa hi sunparnak nganpi pek ka si caan a phan cang. 
24 Biatak kan chimh hna: facang ci pakhat cu vawlei ah tuh a si i a thih ta 
lo ahcun pakhat lawng a si peng ko. A thih ta lawngah facang mu dang 
tampi a chuahter khawh. 25 Ahopaoh, a nunnak a dawmi nih cun a nunnak 
cu a thlau lai: hi vawlei cung i a nunnak a huami nih zungzal nunnak ah cun 
aa chiah lai. 26 Ahohmanh ka rian tuantu si nan duh ahcun keimah kha nan 
ka zulh hrimhrim lai, cucaah ka rian a ka tuanpiaktu cu ka umnak ah a um 
ve lai. Ka rian a ka tuanpiaktu cu ka Pa nih upatnak a pek hna lai,” tiah a 
leh hna. 


Jesuh Nih A Thihnak Ding Kong A Chim 


27 Jesuh nih cun aa thawh 1, “Atu hi ka lungre a thei — zeidah ka chim 
lai? “Ka Pa, hi caan hi ka cungah phakter hlah,” ka ti lai maw? Ka ti lai lo, 
hi nganfahnak innak caan ton dingah hin pei ka rat cu. 28 Ka Pa, na mm cu 
upatnak pe ko,” tiah a ti. Cun vancung in aw pakhat nih, “Upatnak cu ka 
pek cang i kapek ko rih lai,” tiah a run chim. 29 Cuka i a ummi mibupi nih 
khan cu aw cu an theih 1, “Khua a ri,” anti. A cheu nih, “Vancungmi nih 
bia a chimh,” anti. 30 Sihmanhsehlaw annih cu Jesuh nih khan a thawh 
hna i “Hi aw nih bia a chimmi hi keimah caah a si lo, nanmah caah a si. 31 
Atu cu vawlei hi a biaceih caan a si cang; atu cu hi vawlei uktu hi tei a si 
cang lai. 32 Vawlei hin hler ka si tikah mi vialte cu ka sinah ka hnuh dih 
hna lai,” tiah a ti hna. 33 (Hitihin a chim tikah, zei bantuk thihnak dah a 
huah lai ti kha a langhter duhmi a si). 34 Mibupi nih cun an hei leh 1, “Kan 
Phung nih Messiah cu zungzal in a nung lai, tiah a kan chimh. A si kun ah 
cun zeitindah Mi Fapa cu hler a si lai tiah na ti khawh? Mi Fapa timi cu 
ahodah a si?” anti. 35 Jesuh nih cun, “Nan sinah hin ceunak cu tlawmpal 
chung cu a um ko rih lai. Ceunak nan sin i a um chung cu, muihnak nih an 
phanh hna nakhnga lo, hmailei ah kal lengmang ko u; zeicahtiah mui lak 1 
khual a tlawngmi cu khuazei i an kal kha ani hngal tawn lo. 36 Ceunak 
nan ngeih lioah cun ceunak cu i bochan ko u, ceunak mi nan si khawh 
nakhnga,” tiah a leh hna. Cu bia a chim dih in Jesuh cu lodiam in a kali a 
va thup. 


Judah Mi Nih An Zum Lo 


37 Cu bantukin hmelchunhnak tampi kha an mit hmuh hrimhrim ah a ser 
ko nain an zum lo, 38 cucu profet Isaiah nih, “Kan chimmi bia cu aho nih 
dah an zumh? Aho sinah dah Bawipa nih a lianhngannak cu a langhter?” 
tiah a rak chimmi kha a tlin nakhnga caah a si. 39 Cu ruangah cun an 
zumh khawh lonak kha a si: zeicahtiah Isaiah thiam?hiam nih cun, 40 
“Pathian nih an mit a cawtter hna i an lung a pinter hna, “Cuti a si lo ahcun 
an mit nih khua a hmu sual hnga i an lung nih khua a hngal sual hnga i, 
Damnak hmuhnak ding caah keimah leiah an i mer sual hnga,” tiah Pathian 
nih ati,” tiah ati fawn. 41 Isaiah nih hi bia a rak chimmi cu Jesuh 


sunparnak kha a rak hmuh caah a sii amah kong cu a rak chimmi kha a si. 
42 Cuti a si na cun Judah mi upa tampi nih khan Jesuh cu an zumh; 
sihmanhsehlaw Farasi pawl hna ruangah khan langhngan in an chim ngam 
lo, pumhnak inn i thawl lai kha an phang. 43 Mmung sinin mithmai tha 
hmuh kha Pathian sin i hmuh nakkhan an duh deuh. 


Jesuh Bia In Biaceihnak 


44 Jesuh nih aw thangpi in, “Keimah a ka zummi paoh nih cun keimah 
lawng kha a ka zumh si loin keimah a ka thlahtu kha a zumh ve asi. 45 
Keimah a ka hmutu nih keimah a ka thlahtu zong kha a hmuh a si. 46 Hi 
vawlei cungah ceunak bantukin ka ratnak cu a ka zummi paoh kha 
khuamui chungah an um peng nakhnga lo caah a si. 47 Ka bia a thei nain a 
ngai lomi cu kemah nih cun bia ka ceih lai lo. Vawlei hi a bia ceih awkah 
ka ra lo, vawlei hi khamh awk tu ah ka ra. 48 Keimah kha a ka hlaw ika 
bia a cohlang duh lomi cu a bia ceihtu ding a um ko. Ka chimmi ka bia hi 
ni hmanung bik ni ah cun a bia a ceihtu cu asi te lai. 49 Zeicahtiah, 
keimah nawl in ka chim lo, ka chimmi cu a ka thlahtu ka Pa nih na chim 
lai tiah a ka fialmi kha an si. 50 Na chim lai tiah a ka fialmi bia cu zungzal 
nunnak petu a si ti kha ka hngalh. Cucaah ka chimmi bia cu ka Pa nih na 
chim lai tiah a ka timi bia kha asi,” tiah ati. 


Jesuh Nih A Zultu Ke A tawl Hna 


13:1 Atu cu Lanhtak Puai lai ni kha a si cang. Jesuh nih hi vawlei hi kaltak 
i a Pa sin kal caan kha a phan cang tiah a hngalh. Hi vawlei cung i a ummi 
a mi kha a dawt zungzal hna i annih cu a dongh tiang hrimhrim in a dawt 
hna. 2 Jesuh le a zultu hna cu zanriah an dum i Khuachia nih khan Simon 
Iskariot fapa Judas lung chungah khan Jesuh rawinak ding ruahnak cu a 
rak khumh cang. 3 Jesuh nih cun ka Pa nih zeizong vialte kha ka kut 
chungah a ka pek dih i ka Pa sinin a rami ka sii ka Pa sinah ka kir than lai 
ti kha a hngalh caah 4 rawl an ei lioah cun cabuai khan a tho i a puan aa 
chiah hnuah kut hnawhnak puan kha a lak ia tai ah aa menh i 5 khengpi 


chungah ti kha a thlet i a zultu kha an ke a tawl hna i kut hnawhnak puan 
in a hnawh hna. 6 Simon Peter sin kha a hei phak tikah, Peter nih cun, 
“Bawipa, ka ke maw na ka tawl lai?” tiah a rak ti. 7 Jesuh nih cun, “Ka 
tuahmi hi atu ahcun a sullam na hngal lo, sihmanhsehlaw hnu deuh ah na 
hngalh te lai,” tiah a leh. 8 Peter nih cun, “Ka ke cu na ka tawl bal hnga 
lo,” tiah a ti. Jesuh nih cun, “Na ke kan tawl lo ahcun, a ka zultu na si ti 
hnga lo pei,” tiah a leh. 9 Simon Peter nih cun, “Bawipa, a si ahcun, ka ke 
lawng ka tawl kun hlah, ka kut le ka lu zong ka tawl chih kun,” tiah a leh 
ve. 10 Jesuh nih cun, “Aa kholh cangmi cu a pumpi tein a thian cang caah 
a ke dah ti lo cu i tawl than a herh ti lo. Nan dihlak in nan thiang dih — 
pakhat bel,” tiah ati. 11 (Jesuh nih ahodah a ka leitu a si lai ti kha a rak 
hngalh diam cang caah, “Nan dihlak in nan thiang ko, pakhat dah ti lo cu,” 
tiah a rak tinak kha a si). 12 An ke a tawl dih hna cun Jesuh nih a puan 
kha aa aih than i cabuai i a thutnak ah khan a thu than. “Atu i kan 
tuahpiakmi hna kha a sullam nan hngal maw?” tiah a hal hna. 13 “Nannih 
nih kei cu, Saya le Bawipa nan ka ti 1 cucu ka si taktak caah nan ka ti cu 
ahmaan ko. 14 Kei nan Saya le nan Bawipa a simi nih nan ke kan tawl hna 
ahcun nannih zong pakhat le pakhat nan ke nan i tawlpiak awk a si. 15 
Nan caah i zohchun awk kan tuahpiak cang hna: nan ca i ka tuah bantuk 
khan nannih zong nih nan tuah ve awk a si. 16 Biatak kan chimh hna: sal 
cu a bawipa nakin a ngan deuh bal lo; fialmi zong a fialtu nakin a ngan 
deuh bal lo. 17 Atu cu hi biatak hi nan hngalh cang; nan tuah taktak ahcun 
zeitluk in dik nan i lawmh lai! 18 “Hi ka chimmi hi nan dihlak in kan ti duh 
hnanak a si lo; ka thimmi cu ka hngalh ko hna. Sihmanhsehlaw “Ka rawl a 
eimi kha ka ral ah a cang’ tiah cathiang nih a timi kha a tlin awk a herh. 
19 Thil cu a hung si taktak tikah keimah hi amah cu ka si ko, ti kha nan 
zumh khawh nakhnga, hi thil hi a si hlanah ka rak in chimh chung hna. 20 
Biatak kan chimh hna: Rian ka fialmi tluninn a rak onhtu paoh nih keimah 
an ka onh a si, keimah tluninn a ka onhtu paoh nih a ka thlahtu tluninn a 
onh a si,” tiah a ti. 


Judas Rawi Lai Kong A Chim 


21 Cu bia a chim dih in Jesuh nih cun lung sivang ngaingai in, “Biatak kan 
chimh hna: nanmah lak i pakhat nih nan ka rawi lai,” tiah ati hna. 22 A 
zultu hna cu pakhat le pakhat ani zoh 1, ahodah a kan chimhnawhchan 
hnga tiah ar koin an um. 23 Zultu lak i pakhat, Jesuh nih a dawtmi kha, 
Jesuh chang ah cun a thu 1 24 Simon Peter nih khan a kut a zaoh i, “A 
chimmi hi ahodah a tihnawh duhchanmi kan si hnga, hei hal tuah,” tiah a 
ti. 25 Cucaah Jesuh cu a zultu nih khan a hei naih deuh i, “Ahodah a si? 
Bawipa,” tiah a hal. 26 Jesuh nih cun, “Mehhang ah changreu kha ka 
hnim lai i ka pekmipa cu asi lai,” tiah a leh. Changreu dar khat kha a lak 1 
a hnim hnuah Simon Iskariot fapa Judas kha a pek. 27 Judas nih aa lak 
cangka, Satan kha a chungah a lut. Jesuh nih cun amah cu a thawh 1, “Na 
tuah ding cu khulrang in tuah ko kun,” tiah ati. 28 Jesuh nih cu bantukin a 
chimmi cu cabuai i a thumi ahohmanh nih a sullam an hngal lo. 29 Judas 
cu tangka zal tlaitu kha a si caah, a zultu a cheukhat nih cun, Jesuh nih 
khan Judas cu, puai ca i a herh ding changreu va cawk a fial rua, asiloah 
sifakmi kha zeilo va then hna ati rua, tiah an ruah. 30 Judas nih khan 
changreu cu aa lak i khulrang in a chuak. Cu caan cu zan a si. 


Nawlbia Thar 


31 Judas a chuah hnuah khan Jesuh nih, “Atu cu Mi Fapa hi sunparnak 
kha pek ka si cang; atu cu keimah thawngin Pathian nih khan sunparnak cu 
a hmuh cang. 32 Pathian nih keimah thawngin sunparnak cu a hmuh 
ahcun, Pathian zong nih Mi Fapa hi thang?hatnak a ka pek ve lai i cucu rau 
lo tein a tuah lai. 33 Ka fale hna, nan sinah sau ka um ti lai lo. Nan ka kawl 
lai, sihmanhsehlaw “Ka kalnak ah cun nan ra kho lai lo,” tiah Judah mi ka 
chimh hna bang khan nannih zong kan chimh hna. 34 Nawlbia thar kan 
pek hna: pakhat le pakhat i daw u. Keimah nih kan dawt hna bantuk hin 
pakhat le pakhat nan i dawt awk a si. 35 Pakhat le pakhat nan zawn nan i 
ruah ahcun mi vialte nih, hi hna hi amah a zultu kha an si, tiah an in hngalh 
hna lai,” tiah a ti hna. 


Peter Hlawt Lai A Chimchung 


36 Simon Peter nih, “Bawipa, khuazei ah dah na kal lai?” tiah a hal. Jesuh 
nih, “Ka kalnak dingah cun na ka zul kho lai lo, sihmanhsehlaw hnu deuh 
ah na ka zulh te lai,” tiah a leh. 37 Peter nih, “Bawipa, zeicahdah atu ah 
cun kan zulh khawh lai lo? Na caah thih ka ngamh ko dahkaw?” tiah a ti. 
38 Jesuh nih cun, “Ka caah thih cu na ngamh ngai hnga maw? Biatak kan 
chimh: ar a khuan hlanah voi thum, amah cu ka hngal lo, na ka ti lai,” tiah 
a leh. 


Jesuh Cu Pa Sin Kalnak Lam A Si 


14:1 Khuaruahhar lungrethei in um hlah u. Pathian kha zum u, keimah 
zong kha ka zum ve u. 2 Ka Pa inn chungah khaan tampi a um ko 1 cukai 
nan caah hmun va timh awkah ka rak kal lai. Cu bantukmn si hlah seh law 
hitihin kan chim hna hnga lo. 3 Cun ka va kal lai i nan ca i ka va timh dih 
hnuah ka ra kir than lai i ka sinah kan lak hna lai, cun ka umnak ah nannih 
zong nan um ve lai. 4 Ka kalnak ding hmun phaknak lam cu nan hngalh 
ko,” tiah a ti hna. 5 Thomas nih khan a thawh 1, “Bawipa, khuazei i na kal 
lai kha kan hngalh tung lo, zeitindah cuka phaknak lam cu kan hngalh 
khawh lai?” tiah a ti. 6 Jesuh nih, “Keimah hi lam le biatak le nunnak ka 
si; keimah sinin ti dah lo cun ahohmanh Pa sin an phan kho lo. 7 Atu cu 
nan ka hngalh cang caah ka Pa zong kha nan hngalh lai; atu thawk hin 
nannih nih amah cu nan hngalh cang; nan hmuh cang,” tiah a ti hna. 8 Filip 
nih khan, “Bawipa, na Pa cu kan hmuhsak law cu vial cu kan herhmi a si 
ko,” tiah ati. 9 Jesuh nih, “Nan sinah saupi ka um ko cang, asinain na ka 
hngal rih lo maw, Filip? Keimah a ka hmutu paoh nih cun ka Pa kha an 
hmuh ve ko, cucaah zeicahdah na Pa cu kan hmuhsak, na ka ti? 10 
Keimah cu ka Pa chungah ka um i ka Pa cu keimah chungah a um kha na 
zum lo maw, Filip? Nannih kan chimhmi hna bia hi kermah chungin aa 
thawkmi an si tung lo, ka chung i a ummi ka Pa rian?uannak pei an si cu. 
11 Ka Pa chungah ka um i ka Pa cu ka chungah a um kha zum ko u. Cucu 
nan zumh khawh lo a si le hi thil ka tuahmi hna ruang tal ah hin zum ko u. 
12 Biatak kan chimh hna: Keimah a ka zummi paoh nih ka tuahmi thil hi 
an tuah khawh ve lai — hi hna nakin a ngan deuhmi hmanh an tuah khawh 


hna lai, zeicah ti ahcun, ka Pa sinah ka kal lai caah a si. 13 Pa sunparnak 
cu Fapa thawngin a langh khawh nakhnga, ka min in nan halmi paoh cu 
kan tuahpiak hna lai. 14 Zeipaoh ka min in nan ka hal ahcun ka tuah lai,” 
tiah ati. 


Thiang Thlarau Nan Hmuh Lai 


15 “Nan ka dawt ahcun ka nawlbia kha nan zulh hna lai. 16 Ka Pa kha ka 
hal lai i Bawmtu a dang, an pek hna lai i a zungzal in an umpi hna lai. 17 
Amah cu biatak phuangtu thlarau a si, vawlei nih cun a hmuh lo ca le a 
hngalh lo caah a cohlang kho lo: sihmanhsehlaw amah cu nan sinah a um 1 
nan chung i a nun caah namnih nih cun nan hngalh. 18 “Nanmahte lawngin 
kan kaltak hna lai lo; nan sinah ka ra kir than lai. 19 Hi hnu tlawmpal ah 
hin vawlei nih cun a ka hmu ti lai lo, sihmanhsehlaw nannih nih cun nan ka 
hmuh lai, cun keimah hi ka nun lai caah nannih zong nan nung ve lai. 20 
Cu ni a phak tikah cun kei cu ka Pa chung i ka um le nan chung i ka um 
bantukin nannih zong ka chung i nan um kha nan hngalh lai. 21 “Ka 
nawlbia kha a cohlang i a zulmi paoh cu keimah a ka dawmi an si. A ka 
dawmi cu ka Pa nih a dawt ve hna lai; kei zong nih ka dawt ve hna lai i an 
sinah kaa phuang lai,” tiah ati. 22 Judas Iskariot a si lomi Judas nih khan, 
“Bawipa, zeitindah vawlei sinah i phuang loin kanmah sin lawngah naa 
phuan khawhning cu a si lai?” tiah ati. 23 Jesuh nih cun, “A ka dawmi 
paoh nih cun ka bia kha an ngaih lai. Annih cu ka Pa nih a dawt hna lai i ka 
Pa le keimah cu kan ra lai i an sinah kan um lai. 24 A ka daw lomi paoh 
nih ka bia kha an ngai lo. Ka chimmi bia nan theihmi hi keimah bia a si lo, 
a ka thlahtu ka Pa bia asi. 25 “Hi vialte hi nan sin ka um lioah hin kan 
chimh hna, 26 sihmanhsehlaw ka Pa nih ka min in a run thlah laimi 
Bawmtu, Thiang Thlarau nih cun zeizong vialte kha an cawnpiak hna lai 1 
kan chimhmi vialte hna kha nan lung an pemter hna lai. 27 “Daihnak kan 
chiahtak hna, keimah daihnak cu kan pek hna. Vawlei nih an pek hna 
bantukim kan pe hna lo. Lungrethei le vansang au in um hlah u: nan thin 
zong phang hlah u. 28 “Kan kaltak hna lai, sihmanhsehlaw nan sinah ka ra 
than lai,” ka ti pei nan theih ko kha. Nan ka dawt ahcun ka Pa sin i ka kal 


lai hi nan i lawm lai, zeicahtiah amah cu keimah nakin a ngan deuh. 29 
Thil a hung si taktak tikah nan zumh khawh nakhnga, mah hihi a hlankan 
in ka rak in chimhchung hna. 30 Hi vawlei uktupa hi a rat dengmang cang 
caah bia saupi kan ruah kho ti hna lo. Ka cungah nawl ngeihnak cu 
zeihmanh a ngei lo, 31 a si nain vawlei nih hin ka Pa ka dawt kha a hngalh 
khawh nakhnga ka Pa nih a ka fial bantukin ka tuah dih. “Tho u, kal u 
sih,” a ti hna. 


Jesuh Cu Mitsur Ruang Taktak A Si 


15:1 “Mitsur ruang taktak cu keimah hi ka sii dum ngeitu cuka Pa asi. 2 
Thei a tlai lomi ka nge vialte kha a tan dih hna i thei a tlaimi nge vialte kha 
an tlai chinchin nakhnga a thianh hna. 3 Nannih cu kan chimhmi hna bia 
thawngin nan thiang cang. 4 Keimah ah hin i peh u law kei zong nanmah 
he kaa peh ve lai. Mitsur nge nih amahte in thei a tlai khawh lo i a ruang 
ah aa peh lawngah a tlai khawh bantukim nannih zong keimah chung i nan 
um lo ahcun nan tlai kho ve lai lo. 5 Mitsur ruang cu keimah hi ka siia 
nge cu nanmah hi nan si. Ahohmanh ka chungah a um i kei zong a 
chungah ka um ahcun, amah cu thei tampi a tlai khomi cu a si, zeicahtiah 
keimah loin nan tuah khawhmi zeihmanh a um lo. 6 Ka chungah a um lomi 
cu mitsur nge car bantukin lengah hlonh an si ko. Cu bantuk nge cu an 
pumh hna i mei ah an paih hna i cuka ah cun an kang dih. 7 Ka chung i nan 
um 1 ka bia kha nan chungah a hmunh ahcun, nan duhmi paoh kha nan ka 
hal lai 1 nan hmuh ko lai. $ Nannih nih thei tampi nan tlai thawngin ka Pa 
sunparnak kha nan langhter i cuticun ka zultu i nan i canning cu a si. 9 Ka 
Pa nih a ka dawt bantukte in kei zong nih kan dawt ve hna, kan dawtnak 
hna chungah hin um ko uh. 10 Ka Pa nawlbia kha ka ngaih i a dawtnak 
chungah ka um bantukte hin ka nawlbia nan ngaih ahcun kan dawt hnanak 
chungah hin nan um ve lai. 11 “Ka lunglawmhnak kha nan chung-ah a um i 
nan i lawmhnak cu a tlin nakhnga, hi bia cu kan chimh hna. 12 Kei ka 
nawlbia cu hihi a si. Keimah nih kan dawt hna bantukte hin pakhat le 
pakhat 1 daw u. 13 Mi nih a hawile caah dawtnak ngan bik a ngeih 
khawhmi cu an ca i a nunnak pek hi a si. 14 Kan fialmi hna nan tuah ahcun 


nannih cu ka hawile nan si. 15 Nannih cu sinum kan ti ti hna lo, zeicahtiah 
sinum nih cun a bawipa tuahmi kha a hngal lo. Sihmanhsehlaw ka Pa sinin 
ka theihmi vialte kha kan chimh dih hna caah, ka hawile, ti tu ah kan ti 
cang hna. 16 Nannih nih cun nan ka thim lo, keimah nih kan thim hna i a 
hmun ding thei kha tampi in va tlai tuah u tiah kan fial hna. Cucaah ka min 
in nan halmi paoh cu ka Pa nih an pek hna lai. 17 Cucaah nawl kan pekmi 
hna cu hihi a si: pakhat le pakhat i daw u,” ati. 


Vawlei Nih An Huat Hna Lai 


18 “Vawlei nih an huat hna ahcun, keimah a rak ka huat hmasa ti kha 
philh hlah u. 19 Vawlei ta rak si u law cu, vawlei nih cun amah ta bantukin 
an dawt ko hna hnga. Sihmanhsehlaw keimah nih hi vawlei chung hin kan 
thim hna i amah ta nan si ti lo caah an huat hnanak cu asi. 20 “Sal cu a 
bawipa nakin a ngan deuh bal lo,’ tiah kan chimhmi hna kha philh hlah u. 
Keimah kha an ka hrem ahcun nannih zong an in hrem ve ko hna lai; ka bia 
kha an ngaih ahcun nan bia zong kha an ngaih ve lai. 21 Sihmanhsehlaw hi 
vialte cu keimah mi nan si ruangah nan cungah an tuah lai; zeicahtiah a ka 
thlahtu kha an hngal lo. 22 An sinah rak ra lo le biachim loin rak um ning 
law cu, an cungah sualnak a um hnga lo; sihmanhsehlaw atu cu an sualnak 
kha zeihmanh i silhnalh khawhnak an ngei ti lo. 23 Keimah a ka huami 
paoh nih ka Pa zong kha an huat. 24 Ahohmanh nih an tuah bal lomi ka 
tuahmi hi an lakah tuah loin rak um ning law cu an cungah sualnak a um 
hnga lo, asinain atu ning ah cun ka tuahmi kha an hmuh ko i keimah he ka 
Pa he an kan huat. 25 Cucu a si awk a si ko, zeicahtiah cuticun pei an 
Phung chung i, ‘Zei ruang lo ah an ka huat,’ tiah aa tialmi kha a tlin khawh 
ding a si cu. 26 “Ka Pa sinin a rami Bawmtu, biatak Phuangtu Thlarau cu a 
ra lai. Ka Pa sinin nan sinah ka rak thlah lai i keimah kong kha an chimh 
hna lai. 27 Cun nannih zong nih a hramthawk tein ka sin i a ummi nan si 
caah keimah kong kha nan chim ve lai. 


16:1 “Nan tluk sual nakhnga lo hi bia cu kan chimh hna. 2 An pumhnak 
inn in an in thawl hna lai. Cun nanmah thah hi Pathian rian tuan a si tiah mi 


nih an ruah caan a phan lai. 3 Ka Pa zong, keimah zong an kan hngalh lo 
caah hi bantukin nan cungah an tuah lai. 4 Hi bantukin nan cung i an tuah 
caan kha a phak tikah, nannih nih a rak kan chimh cang ti kha nan lung ah 
a hung pem nakhnga hi bia hi kan chimh hna,” ati. 


Thiang Thlarau Rian?uannak 


“Keimah kha nan sin 1 ka rak um ko caah hi bia hi ahramthawkte khan ka 
rak in chim hna lo. 5 Sihmanhsehlaw atu cu a ka thlahtu sinah khan ka kal 
cang lai; asinain aho zong nih, “Khuazei ah dah na kal lai? tiah nan ka hal 
lo. 6 Cun atu cu kan chimh hna caah nan ngaih a chia. 7 Sihmanhsehlaw 
biatak kan chimh hna: ka kal hi nan caah a tha deuh, zeicahtiah keimah ka 
kal lo ahcun Bawmtu kha nan sinah a ra kho lai lo. Ka kal ahcun amah cu 
nan sinah ka ratter lai. 8 A rat tikah vawleicung mi kha sualnak an 
ruahning le zeidah a ding ti an ruahming le Pathian nih bia a kan ceih lai ti 
an ruahning 1 an palhnak kha fiang tein a hngalhter hna lai. 9 Keimah an ka 
zumh lo caah hin sualnak kong ah an palh; 10 cun kei cu ka Pa sinah ka 
kal lai i nan ka hmuh ti lai lo caah hin, zeidah a ding timi kong ah an palh; 
11 cunhi vawlei uktupa hi a bia ceih a si cang caah hin biaceihnak kong 
ah an palh. 12 “Tampi chimh awk kan ngei ko rih hna, sihmanhsehlaw atu 
ah cun nan i cinken khawh cawk ding a si lo. 13 Asinain biatak phuangtu 
Thlarau cu a rat tikah biatak chungah cun an luhpi hna lai. “Keimah nawl a 
si,” tim zeihmanh a chim lai lo, a theihmi le a ra lai ding thil kong tu kha an 
chimh hna lai. 14 Keimah mh ka rak in chimhmi hna chung khan an 
chimhmi hna cu a lakmi a si lai caah keimah kha a ka thang?hat lai. 15 Ka 
Pa ngeihmi vialte cu keimah ta an si ko, cucaah cun, “Thlarau nih cun ka 
pekmi cu aa lak lai i nannih cu an chimh hna lai,” tiah ka rak in chimh hna 
kha asi,” ati. 


Ngaihchiatnak le Lunglawmhnak 


16 “Hi hnu tlawmpalte ah nan ka hmu ti lai lo, cun tlawmpalte hnuah nan 
ka hmuh lai,” tiah ati. 17 A zultu cheukhat nih khan, “Hihi a sullam 


zeidah a si hnga? “Hi hnu tlawmpalte ah nan ka hmu ti lai lo, cun 
tlawmpalte hnuah nan ka hmuh lai,” a kan ti; cun “Cucu ka Pa sinah ka kal 
lai caah a si,” ati fawn. 18 “Hi hnu tlawmpalte ah,” a timi hi a sullam 
zeidah a si hnga?” tiah a dang pawl kha an hal hna. Annih nih, “Zei kong 
dah a chim ti kha kan hngal kho lo,” anti. 19 Jesuh nih amah hal an duh 
kha a hngalh i cucaah annih cu a thawh hna 1, “ “Hi hnu tlawmpalte ah nan 
ka hmu lai lo, cun hi hnu tlawmpalte ah nan ka hmuh lai,” ka timi cu maw 
nanmah le nanmah nan i ceih lenmi cu a si? 20 Biatak kan chimh hna: 
nannih cu nan tap nan ai len lai, sihmanhsehlaw vawlei cu aa lawm lai, nan 
ngaih a chia lai, sihmanhsehlaw nan ngaihchiatnak cu lunglawmhnak ah a 
cang te lai. 21 Nu nih nau a ngeih lai ah, nganfah in caan nih khan a phak 
caah a ngaih a chia, sihmanhsehlaw naute cu a hung chuah tikah nau thar 
pakhat vawlei cung i a hung chuah caah cun aa lawm i a nganfahnak cu a 
philh dih. 22 Cu bantuk cun nannih zong nan si lai: atu cu nan ngaih a chia, 
sihmanhsehlaw kan hmuh than hna lai 1 nan lung cu lunglawmhnak in a 
khat lai; cu lunglawmhnak cu ahohmanh nih an in chuh khawh lomi hna 
lunglawmhnak phun a si lai. 23 “Cu ni a phak tikah cun keimah cu 
zeihmanh nan ka hal lai lo. Biatak kan chimh hna: Ka Pa nih ka min in nan 
halmi paoh cu an pek hna lai. 24 Atu tiangah cun ka min in zeihmanh nan 
hal rih lo, hal u law nan hmuh lai, cu ti nan tuah ahcun nan i lawmhnak cu 
a tling lai,” tiah ati. 


Vawlei Ka Tei Cang 


25 “Atu caan tiang cu tahchunhnak bia in kan cawnpiak lengmang hna, 
asinain ka Pa kong kha tahchunhnak hmang ti loin biapiang in kan chimh 
hna lai caan a phan lai. 26 Cum a phanh tikah cun amah kha ka min in nan 
hal lai, kermah nih kan halpiak hna lai ka ti lo, 27 zeicahtiah ka Pa nih cun 
amah hrimhrim nih an dawt hna. Nannih nih nan ka dawt caah le Pathian 
sinin a ra ti kha nan ka zumh caah an dawt hna. 28 Ka Pa sinin a rami ka si 
taktak 1 vawlei cungah hin ka ra, atu cu hi vawlei hin ka chuak lai 1 ka Pa 
sinah ka kal lai,” tiah a ti. 29 Cun a zultu nih khan an thawh i, “Atu cu 
tahchunhnak hmang lo tein fiang tein na kan chimh. 30 Nangmah nih 


zeizong vialte kha na hngalh dih 1 kherhlai len na hau lo ti kha atu cu kan 
hngalh cang. Cu nih cun nangmah cu Pathian sinin a rami na si kha a kan 
zumhter,” anti. 31 Jesuh nih cun, “Atu cu nan ka zumh cang. 32 Asinam 
nan dihlak in thek nan si i nanmahle nan inn cio ah nan kal i kermah 
lawngte nan ka nganh lai caan kha ara lio i atu hi a phan cang. 
Sihmanhsehlaw keimah lawng ngaingai cu ka si lo, zeicahtiah ka Pa nih a 
ka umpi ko. 33 Nannih nih keimah he nan i pehnak thawngin lungdaihnak 
nan hmuh nakhnga, hihi kan chimh hna. Vawlei nih hin harnak an pek hna 
lai, sihmanhsehlaw tih hlah u. Vawlei cu ka tei cang,” tiah ati. 


Jesuh Nih A Zultu Hna Caah Thla A Cam 


17:1 Jesuh nih bia a chim dih cun van lei kha a zoh i, “Ka Pa, a caan kha a 
cu cang. Na Fapa nih sunparnak kan pek ve nakhnga, na Fapa cu 
sunparnak ka pe ko. 2 Na ka pekmi vialte hna cu zungzal nunnak ka pek 
hna nakhnga mi vialte cung i nawl ngeihnak cu na ka pek cang. 3 Cun 
Pathian taktak a simi nangmah hngalh le nangmah nih na thlahmi Jesuh 
Khrih hngalh hi zungzal nunnak cu a si. 4 Vawlei cungah na sunparnak cu 
ka langhter cang; na ka fialmi rian cu ka lim cang. 5 Cucaah Ka Pa, vawlei 
ser hlan i nangmah sin i ka rak ngeihmi sunparnak kha, atu ah hin na 
hmaika ah sunparnak ka pe tuah. 6 “Hi vawlei chungin na kawh hna i na 
ka pekmi hna sinah hin, na min cu ka langhter cang; nangmah ta an si 1 
annih cu nangmah nih keimah na ka pekmi an si. Na bia kha an ngaih 17 
atu cu na ka pekmi laksawng paohpaoh hi nangmah sin chuakmi a si ti kha 
an hngalh. 8 Na ka pekmi bia kha ka chimh hna i amnih nih an cohlan, 
nangmah sinin a rami ka si kha a si taktak tiah an hngalh i nangmah ina ka 
thlah kha an zumh. 9 “Annih caah thla ka cam. Vawlei caah cun ka cam 
lo, na ka pekmi hna cu nangmah mi an si caah an caah ka cam. 10 Ka 
ngeihmi vialte hi nangmah ta an si dih, na ngeihmi vialte hi keimah ta an si 
dih, ka sunparnak a langhnak cu anmah thawng hm a si. 11 Atu cu kei cu 
na sinah ka ra cang lai; vawlei ah hin ka um ti lai lo; sihmanhsehlaw annih 
cu an um rih lai. A Thiangmi ka Pa, nangmah le keimah cu pakhat kan si 
bantuk hin pakhat an si khawh ve nakhnga, na ka pekmi hna cu na min 


thawnnak in huppheng ko hna. 12 Annih sin i ka um lioah hin cun, na ka 
pekmi hna cu na min thawnnak in ka huhphenh hna i him tein ka chiah 
hna. A tlau ding a rak si hrimmi dah kha ti lo cu pakhat hmanh an tlau lo 
— kha zong kha Cathiang a tlin nakhnga caah a si ko. 13 Atu cu kei cu 
nangmah sinah ka ra lai, sihmanhsehlaw hi vawlei cung i ka um lioah hi 
bia ka chimnak cu ka lunglawmhnak kha an lung chungah tlamtling tein an 
ngeih nakhnga caah a si. 14 Kei cu hi vawlei ta ka si lo bantukin annih 
zong hi vawlei ta an si lo caah na bia kha ka chimh hna i vawlei nih cun a 
huat hna. 15 Vawlei cung hin la hna tiah kan nawl a si lo, sihmanhsehlaw 
Mi thalopa sin khan him tein chia ko hna ti kha kan nawl. 16 Vawlei ta ka 
si lo bantuk hin annih zong vawlei ta an si ve lo. 17 Annih cu biatak khan 
thianter hna: biatak cu nangmah bia kha a si. 18 Vawlei ah na ka thlah 
bantukin kei zong nih vawlei ah ka thlah ve hna. 19 Annih zong kha na 
biatak in thianh an si nakhnga kei zong hi anmah ruangah kaa thianh ve. 20 
“Anmah ca lawngah hin thla ka cam lo, an chimmi bia thawngin a ka zum 
laimi hna ca zongah ka cam. 21 An dihlak in pakhat an si nakhnga thla ka 
cam. Ka Pa, keimah cu nangmah chungah ka um i nangmah cu keimah 
chungah na um bantuk hin annih zong kan chungah um ve hna seh. 22 
Nangmah le keimah cu pakhat kan si bantuk hin pakhat an si khawh ve 
nakhnga, sunparnak na ka pekmi kha ka pek hna. 23 Kei an chungah um in 
nang ka chungah um law, annih cu pakhat taktak an si lai, cun pakhat an 
sinak thawng cun vawlei nih cun keimah cu nangmah thlahmi ka si le 
nangmah nih annih cu keimah na ka dawt bantukin na dawt hna kha a 
hngalh lai. 24 “Ka Pa, na ka pekmi hna hi ka umnak ah ka sin i umter i ka 
sunparnak, vawlei ser hlan in na ka dawt ca i na ka pekmi kha hmu hna 
seh ti ka duh. 25 A dingmi ka Pa, vawlei nih cun an hngal lo, 
sihmanhsehlaw kei nih cun kan hngalh 1 hi hna nih hin na ka thlah hi an 
hngalh. 26 Na ka dawtnak cu an chungah a um i kei zong an chungah ka 
um nakhnga, nangmah kong cu annih kha ka hngalhter hna i ka hngalhter 
than lengmang ko hna lai,” tiah a ti. 


Jesuh An Tlaih 


18:1 Jesuh nih hi bangin thla a cam dih hnuah a zultu hna he khan Kidron 
varek ralchan ah khan an kal. Cuka ah cun dum pakhat a um i cu dum 
chungah cun Jesuh le a zultu hna cu an lut. 2 Cu dum a umnak hmun cu 
leitu Judas nih khan a hngalh, zeicahtiah Jesuh le a zultu hna cu khika 
hmun ah khan voi tampi ani tong tawn. 3 Judas cu dum ah cun a va kali 
tlangbawi upa hna le Farasi mi hna nih an fialmi ralkap tlawmpal le biakinn 
cawngtu palik nih khan an zulh: hriamnam kha an i put i meiinn le meifar 
zong kha ani vanh. 4 A cung ia tlung ding kha Jesuh nih cun a rak hngalh 
dih ko i cucaah cun hmailei ah a va chuak i, “Ahodah nan kawl?” tiah ati 
hna. 5 “Nazareth khuami Jesuh,” tiah an leh. “Keimah hi amah cu ka si,” 
tiah ati hna. Leitu Judas kha an sinah cun a dir ko. 6 Jesuh nih, “Amah cu 
keimah hi ka si,” tiah a ti hna tikah khan, hnulei ah ani tawn i vawlei ah 
an tlu. 7 Jesuh nih cun, “Ahodah nan kawl?” tiah a hal than hna. “Nazareth 
khuami Jesuh,” tiah an ti. 8 “Amah cu keimah hi ka si, tiah pei kan chimh 
cang ko hna cu. Keimah nan ka kawl a si ahcun a dangtu hi cu kalter hna 
u,” tiah ati. 9 (Hitihin a chimmi cu, “Ka Pa, na ka pekmi hna cu pakhat 
hmanh ka thlau hna lo,” tiah a rak timi a tlin naklai caah khan a si). 10 
Simon Peter nih khan vainam pakhat aa ken 1 aa zuh 1 Tlangbawi Ngan 
salpa kha a orhlei hnakhaw pet lakin a tuk. Cu sal a min cu Malkhas a si. 
11 Jesuh nih Peter cu a thawh i, “Na nam kha a kawng ah sawh than. Ka 
Pa nih a ka pekmi hrai, nganfah innak hrai cu ding lom a um hnga ti ah 
maw na ka ruah?” tiah ati. 


Annas Hmaiah Jesuh An Chuahpi 


12 Ralkap hna le an bawipa le Judah palik hna nih cun Jesuh cu an tlaih i 
an khih i 13 a hmasa bik ah Annas sinah khan an kalpi. Annas cu Kaiafas 
nupi pa a si; Kaiafas cu, cu kum i Tlangbawi Ngan rian a tuanmi a si. 14 
Mi vialte caah mi pakhat a thih cu a tha deuh tiin Judah mi ruahnak a petu 
hna kha Kaiafas cu a si. 


Peter Nih Jesuh A Hlawt 


15 Simon Peter le zultu dang pakhat nih Jesuh kha an zulh. Cu zultu dang 
cu Tlangbawi Ngan he khan aa theihngalmi an si caah Jesuh sinah khan 
Tlangbawi Ngan intual chungah cun a vung lut. 16 Peter cu lengah, kutka 
pawngah khan a rak um. Tlangbawi Ngan he aa theihngalmi zultu dang 
kha a va chuak i kutka i a ummi ngaknu kha a va chimh 1 Peter kha a 
chungah a luhter. 17 Kutka i a ummi ngaknu nih khan Peter cu a thawh 1, 
“Khipa zultu khi na si ve ko lo maw?” tiah a ti. Peter nih, “Ka si lo,” tiah a 
leh. 18 Khua a sih caah sinum pawl le palik pawl nih khan meihol an tih 1 
dir buin an to. Peter zong cu an sinah khan a va kali dir buin a va to ve. 


Tlangbawi Ngan Nih Bia A Hal 


19 Tlangbawi Ngan nih khan Jesuh cu a zultu hna kong le a cawnpiaknak 
kong kha a hal. 20 Jesuh nih cun, “Langhngan in mizapi kha ka chimh 
zungzal ko hna; ka cawnpiak hnanak cu a dihlak in Judah mi an i pumhnak 
inn le biakinn ah a si ko. A thli in zeihmanh ka chim bal lo. 21 Cucaah 
zeicahdah keimah cu na ka hal? Ka bia a theimi kha ta na hal ko hna. 
Anmah kha ka chimhmi hna cu hal ko hna — ka chimmi cu an hngalh ko 
khah,” tiah ati. 22 Cu bia a chim tikah cuka i a ummi palik pakhat nih 
Jesuh cu a bengh i, “Zeitindah Tlangbawi Ngan sinah cu bia cu na chim 
ngam?” tiah ati. 23 Jesuh nih cun, “Ahmaan lomi bia ka chim a si ahcun, 
hika i a ummi hna hi cucu ahmaan lo tiah chim hna. Sihmanhsehlaw ka 
chimmi cu ahmaanmi a si tung ahcun, zeicahdah na ka bengh?” tiah a leh. 
24 Cuticun, an khih bu cun, Annas nih khan Tlangbawi Ngan Kaiafas sinah 
khan a hei kuat. Peter Nih Jesuh A Hlawt than 25 Cukai Peter cu a dir 
buin mei a toh lioah khan a dang nih, “Khipa zultu kha na si ve ko lo 
maw?” tiah an ti. Sihmanhsehlaw Peter mh cun aa pheh 1, “Ka si lo,” tiah 
a ti. 26 Tlangbawi Ngan salpa pakhat, Peter nih a hna pet lakin a tukmipa 
rualchan nih khan a huni thawh i, “Amah sinah dum ah khan kan hmuh ve 
pei ka ti?” tiah ati. 27 Peter nih aa pheh than i cun ar a hung khuang colh. 


Pilat Hmaiah Jesuh 


28 Jesuh cu Kaiafas inn khan an chuahpi i Mangki bawi inn ah an kalpi. 
Cu caan cu zingkate a si. Judah mi cu mangki bawi inn chungah khan an 
lut lo, zeicahtiah phunglam lei in thian i cheh 1 Lanhtak Puai rawl ei 
khawh kha an duh. 29 Cucaah Pilat cu a va chuak i annih cu, “Hi pa hi zei 
a sual nan ti dah?” a ti hna. 30 Annih nih, “Zei a sual lo ah maw na sinah 
cun kan ratpi hnga,” tiah an leh. 31 Pilat nih cun a thawh hna 1, “I kalpi u 
law nan phung ningin va ceih ko ngat u,” tiah a ti hna. Judah mi hna nih 
cun, “Ahohmanh thah khawhnak nawl kan ngeihlo cu ta,” tiah an leh. 32 
(Jesuh nih zei bantuk thihnak dah ka in lai tiah a rak chimchungmi a 
tlimnak ding caah hi bangin thil a hung um cu a si). 33 Pilat cu mn chungah 
khan a vung lut than i Jesuh kha a auh. “Judah mi hna siangpahrang cu na 
si maw?” tiah a hal. 34 Jesuh nih cun, “Hi ti na ka hal hi nangmah lungtho 
in maw a si, midang nih dah ka kong kha an in chimh?” tiah a hal. 35 Pilat 
nih cun, “Kei cu Judah mi ah maw na ka ruah? Nangmah na phun hawile 
an tlangbawi upa hna nih pei ka sim an in phakter ko cu. Na tuahmi cu 
zeidah a si?” tiah a leh. 36 Jesuh nih cun, “Kei ka pennak cu hi vawlei ta 
hi a si lo; ka pennak cu hi vawlei ta hi rak si seh law cu, Judah mi nih an 
ka tlaih khawh nakhnga lo, ka zultu hna hi heh tiah an cawl ve hnga. Kei 
ka pennak cu hi vawlei ta hi a si lo,” tiah ati. 37 Cucaah Pilat nih cun, 
“Siangpahrang cu tah na si kun maw?” tiah a hal. Jesuh nih, 
“Siangpahrang na si tiah na ka ti. Hi vawlei ahka chuah chan le ka rat chan 
cu biatak kong chim hi a si. Biatak kha a hna a phihkanh lomi paoh nih 
cun ka bia kha anngaih,” tiah ati. 38 “Zei cu dah biatak cu a si?” tiah 
Pilat nih a hal. 


Jesuh Thah Dingin Bia A Khiah 


Cun Pilat cu lengah a va chuak than 1, Judah mi hna cu, “Keinih cun a 
sualnak zeihmanh ka hmu lo. 39 Sihmanhsehlaw nan phung tawn bantukin 
Lanhtak Puai ah cun thongtla pakhat cu kan chuahpiak zungzal hna, Judah 
siangpahrang cu in thlahpiak hna ning law nan duh maw?” tiah a ti hna. 40 
An au i, “Amah cu kan duh lo. Bar-abbas kan duh,” an ti. (Bar-abbas cu 
damiah a si). 


19:1 Cun Pilat nih Jesuh kha a lak i ralkap kha a tukter hna. 2 Ralkap nih 
cun hlingnge in luchin pakhat an phiar i an chinh; puan sen kha an aih 1 3 
an hun hnawh i, “Judah Siangpahrang cu saupi nung ko seh,” an ti i a hmai 
ah an bengh. 4 Pilat cu a va chuak than i Judah mi hna cu, “Zohhmanh u, 
amah hi! Amah cu a sualnak zeihmanh ka hmu lo ti kha hngalhter kan duh 
hna caah ka rak chuahpi hih,” tiah a ti hna. 5 Cucaah Jesuh cu lengah a va 
chuak i hling luchm cu aa chinh i puansen kha aa aih. Pilat nih cun a thawh 
hna i, “Zohhmanh u, mipa hi!” a ti. 6 Tlangbawi upa hna le palik pawl nih 
khan Jesuh cu an hmuh tikah, “Vailam ah khenh chih ko! Vailam ah 
khenh chih ko!” tiah an au. Pilat nih cun annih cu, “Nanmah nih kalpi u 
law vailam ahcun va khenh chih u. Kei cu a sualnak ka hmu lo,” tiah ati 
hna. 7 Judah mi nih cun, “Amah nih Pathian Fapa ka si tiah a ti caah kan 
phung bantukin thih awk a si,” anti. 8 Cu bia an chim cu Pilat nih a theih 
tikah a thin a phang chinchin. 9 Inn chungah a vung lut than i Jesuh cu, 
“Khuazei in dah na rat?” tiah a hal. Sihmanhsehlaw Jesuh nih a let lo. 10 
Pilat nih cun a thawh 1, “Na ka chawn duh lai lo maw? Nangmah cu thlah 
khawhnak nawl le vailam i khenh chih khawhnak nawl ka ngei dah kaw?” 
tiah ati. 11 Jesuh nih cun, “Ka cung i nawl na ngeih hi Pathian nih an pek 
ca lawngah a si. Cucaah nangmah kut i a ka chantupa hi a sual deuh,” tiah 
ati. 12 Cu bia cu Pilat mh a theih tikah Jesuh cu zeitindah ka luatter 
khawh lai tinak lam kha a kawl. Sihmanhsehlaw Judah mi cu a au in an au 
1, “Na thlah a si ahcun nang cu Sizar hawi na si lo. Siangpahrang ka si tiah 
aa timi paoh cu Sizar ral an si,” anti. 13 Cu bia cu Pilat nih a theih tikah 
Jesuh cu lengah a hei chuahpi i “Lung tuang” timi hmun i biaceihnak 
thutdan cungah khan a thu (Hebru holh cun Gabbatha an ti)” 14 Lanhtak 
Puai lai ni chun kha a si dengmang cang. Pilat nih Judah mi cu a thawh 
hna i, “Nan siangpahrang hi zohhmanh u,” a ti hna. 15 An au i, “That ko! 
That ko! Vailam ah khenh chih ko!” anti. Pilat nih cun, “Nan 
siangpahrang cu vailam ah ka khenh chihko lai maw?” tiah a hal hna. 
Tlangbawi upa hna nih cun, “Sizar dah ti lo cu ahohmanhsiangpahrang 
dang kan ngei lo,” tiah an leh. 16 Cun Pilat mh Jesuh cu vailam i khenh 
awkah annih kha a pek hna. 


Jesuh Vailam Ah An Tah 


Cuticun Jesuh cu an kalpi, 17 A vailamtahnak kha amah nih aa put i 
“Luruh Hmun” an timi kha an phan. (Hebru holh cun Golgotha anti). 18 
Cuka ah cun vailam cungah khan an khenh chih: midang pahnih zong a 
kehlei ah pakhat a orhlei ah pakhat, an tah ve hna i Jesuh cu an karlak ah 
a um. 19 Pilat nih ca pakhat a tial i vailam tahnak cungah cun a tar. A 
tialmi cu “Nazareth khuami Jesuh Judah Siangpahrang” ti a si. 20 Jesuh 
vailam i an tahnak hmun cu khuapi khan a hlat lo caah cu ca cu Judah mi 
tampi nih an rel. A ca cu Hebru holh le Latin holh le Grik holh in aa tial. 
21 Judah mi tlangbawi upa hna nih khan Pilat cu, “ ‘Judah Siangpahrang” 
tiin tial hlah, “Hi pa nih hin Judah Siangpahrang ka si ati,” tiin tial,” anti. 
22 Pilat nih cun, “Ka tialmi cu ka tialning in um ko seh,” tiah a leh hna. 23 
Ralkap nih Jesuh kha vailam i an khenhchih dih in, a hnipuan kha ani lak 1 
ralkap pakhat nih pakhat cio ting dingin then li ah an then hna. Cun a angki 
cu hliah ngei loin tahmi a si i cu zong cu ani lak. 24 Ralkap nih cun, “Hi hi 
cu thlek hlah u sih, camcawhfung tu in zuk u sih,” tiah ani ti 1 cuticun 
Cathiang nih, “Ka hmipuan cu ani then i Ka angki caah camcawhfung an 
zuh,” tiah a timi kha a hung tling. Cuticun ralkap nih cun an tuah. 25 Jesuh 
vailam pawngte ah khan a nu le a nu naule Klopas nupi Mary le Mary 
Magdalin kha an dir. 26 Cuka 1a nu le a dawtmi a zultu an dir ko kha a 
vun hmuh hna i a nu cu, “Ka nu, khaka ah khan na fapa a um khah,” tiah a 
vun ti, 27 a dawtmi a zultu zong cu, “Khaka ah khan na nu a um khah,” 
tiah a vun ti ve. Cu caan thawk cun cu zultu nih cun Jesuh nu cu a inn ah a 
umter. 


Jesuh Thihnak 


28 Atu cu zeizong vialte kha a tling dih cang ti kha Jesuh nih cun a hngalh 
1 Cathiang nih a rak chimmi tlinternak caah khan, “Ka ti a hal,” tiah ati. 
29 Cuka ah cun mitsur zu thor an chiahnak umpu pakhat a um 1 zu thor 
chungah cun puanchia kha an vun hnim i feipar ah an temh i Jesuh cu an 
hun tuh. 30 Jesuh nih mitsur zu thor cu a vun dawp i, “Aa lim cang,” tiah a 


ti. Cun a lu a khun i a thi. 
A Hnak Ah Fei In An Chunh 


31 Cu ni cu Cawnningani a si. Judah mi nih cun an thahmi hna cu Sabbath 
ni i vailam tahnak i an i thlai ko kha an duh lo, cu Sabbath cu a thiang 
khunmi sabbath a si fawn. Cucaah Pilat sinah khan an va kal i hi hna hi an 
ke ruh kan den hna lai i vailam cungin kan thumh hna lai, tiah a nawl an va 
hal. 32 Cucaah ralkap kha an va kal i amah sinah an thahmi hna lak i 
tonter deuhpa kha a ke ruh cu an vun den ve, cun pakhat pa zong an den 
ve. 33 Sihmanhsehlaw Jesuh sin an phak tikah cun a rak thih cang kha an 
hmuh i cucaah a ke ruh kha an deng hna lo. 34 Asinain ralkap pakhat nih a 
hnak kha fei in a hun chunh i thi le ti kha an chuak. 35 (Hi thil a hmutu nih 
hi kong a chimnak cu nannih zong nih nan zumh khawh ve nakhnga caah a 
si. A chimmi cu biatak a si i biatak ka chim tiah a hngalh). 36 Cathiang 
nih, “A ruh pakhat hmanh khiah a si lai lo,” tiah a rak timi tlinnak caah 
khan a si. 37 Cun, “An chunhmi cu mi nih an zoh lai,” tiah a chimtu 
Cathiang bia zong a um fawn. 


Jesuh An vui 


38 Cu hnuah cun Arimathea khuami Josef nih khan Jesuh ruak cu ka la 
kho hnga maw tiah Pilat kha a hal. (Josef cu Jesuh zultu a si ve, 
sihmanhsehlaw Judah upa pawl kha a tih hna caah a thlite lawngin a s1). 
Pilat nih cun, na lak khawh, tiah a ti i cucaah cun a va kal i a va lak. 39 
Jesuh ton awkah zan i a rak kalmipa Nikodemu zong kha Josef sinah cun 
a kal i zihmui pawng za khat tluk, mura le aloes cawhmi kha aa ken. 40 
Cu hna pahnih nih cun Jesuh ruak cu an lak i zihmui he khan khiangrang 
puan in an zual, cucu Judah mi nih vui awk 1 ruak an timhtuahning a si. 41 
Jesuh an thahnak hmun ah khan dum pakhat a um i cu dum chungah cun 
ahohmanh an vui rih hna lonak thlan thar pakhat a um. 42 Cu ni cu Judah 
mi hna Sabbath lai ni a si ca le thlan cu a naih zong a naih caah cuka ah 
cun Jesuh cu an chiah. 


Thlan A Lawng 


20:1 Zarhpi ni zingkate ah, khuadei hlanah khin, Mary Magdalin cu thlan 
ah khan a va kal i thlankhar lung a rak i thawn cang kha a hmuh. 2 Mary 
cu a tli i Simon Peter le zultu dang pakhat, Jesuh nih a dawtmi kha, 
“Bawipa cu thlan chung khan an lak cang i khuazei i an chiah kan hngal 
lo,” tiah a chimh hna. 3 Cun Peter le zultu dang cu ani thawh i thlan ah 
cun an va kal. 4 An pahnih cun an le, zultu dang kha Peter nakcun a 
thawng deuh 1 thlan kha a phan hmasa. 5 A vun bih i khiangrang puan kha 
cu a hmuh hna, sihmanhsehlaw a lut lo. 6 A hnu in Simon Peter cu a ra le 
cutmat i thlan ah khan a lut colh. Cuka i a ummi khiangrang puan le 7 
Jesuh lu an mennak puan kha a hmuh hna. Cu puan cu khiangrang puan 
hna sinah khan a um lo, amah dang tein aa zual. 8 Cun thlan a phan 
hmasami zultu zong kha a lut ve i a hmuh i a zumh. 9 (Cathiang nih 
thihnak in a tho than lai tiah a timi kha an hngal thiam?hiam rih lo.) 10 
Cun zultu hna cu mn ah an kir. 


Jesuh Cu Mary Magdalm Sinah A Lang 


11 Mary cu thlan lengah cun a diri atap. A tah pah cun a vung kuni thlan 
chung kha a vun bih. 12 Thil rang in aa thuammi vanmi pahnih a hmuh hna 
i Jesuh ruak a rak umnak ah khan pakhat a lu leiah, pakhat a ke leiah an 
thu. 13 “Zeicahdah na tah len ko?” tiah an hal. Anih nih, “Ka Bawipa kha 
an kalpi 1 khuazei 1 an chiah ka hngal lo,” tiah a leh hna. 14 Cu bia a vun 
chim dih ah khan a hnulei ah a huni mer i Jesuh a dir ko kha a hmuh: 
sihmanhsehlaw Jesuh a si ti awk a hngal lo. 15 Jesuh nih cun, “Zeicahdah 
na tah len ko? Ahodah na kawl?” tiah a hal. Mary nih cun dum cawngtu pa 
kha a si rua tiah a ruah i,“Bawipa, nangmah nih na lak a si ahcun na 
chiahnak kha ka chim tuah, ka va kal lai ika va lak lai,” tiah ati. 16 Jesuh 
nih cun, “Mary,” tiah a vun ti i amah leiah cun a vun i mer i Hebru holh in 
“Rabbomi,” tiah ati. (A sullam cu, saya tinak a s1.) 17 Jesuh nih cun, “Ka 
tlai peng ko tuah hlah, zeicahtiah ka Pa sinah ka kir rih lo. Sihmanhsehlaw 
ka unau pawl sinah khan va kal law, “Ka Pa le nan Pa, ka Pathian le nan 


Pathian a simi sinah khan ka kal lai,” ati tiah va chim hna,” tiah ati. 18 
Cucaah Mary Magdalin cu a kal i Bawipa cu ka hmuh i hi bia hi a ka 
chimh tiah a zultu kha a va chimh hna. 


Jesuh A Zultu Hna Sinah A Lang 


19 Zarhpi ni zanlei sang tlai nawn ah khin a zultu hna cu ani pum i Judah 
upa kha an tih hna caah inn an i hrenhkhumh. Cun Jesuh kha ara ian 
lakah cun a hung dir. “Nan cungah daihnak um ko seh,” tiah ati hna. 20 
Cu bia a chim dih cun a kut le a hnak kha a hmuhsak hna. Bawipa an 
hmuh than caah a zultu hna cu lunglawmhnak in an khat. 21 Cun Jesuh nih 
cun, “Nan cungah daihnak um ko seh, Ka Pa nih a ka thlah bantukin kei 
zong nih kan thlah ve hna,” tiah ati than hna. 22 Cu bia cu a chim dih in a 
thaw a chuahhnawh hna 1, “Thiang Thlarau kha hmu ko u. 23 Mi kha an 
sualnak nan ngaihthiam hna ahcun ngaihthiam an si ko, nan ngaihthiam hna 
lo ahcun ngaihthiam lo an si ko,” tiah ati. 


Jesuh le Thomas 


24 Zultu hleihnih lak i aa telmi Thomas (Faphir timi) kha Jesuh a rat ah 
khan an sinah a rak um lo. 25 Cucaah zultu dang mh khan, “Bawipa kha 
kan hmuh,” tiah an chimh. Thomas nih cun a thawh hna i, “A kut i thir 
hmaneh kha kahmuh hna i cu thir hmaneh le a hnak kha ka kut in ka 
tawngh hna lo ahcun ka zum lai lo,” tiah a ti hna. 26 Cu hnu zarh khat ah 
khin a zultu hna cu mn chungah khan an um than i Thomas zong kha a um 
ve. Innka cu an hrenh dih hna, sihmanhsehlaw Jesuh cu a rung luti an 
lakah khan a dir, “Nan cungah daihnak um ko seh,” tiah a ti. 27 Cun 
Thomas cu a thawh i, “Hika ah hin ra law ka kut hi zoh tuah hna; cun ka 
hnak kha ka tawng tuah. Zum loin um ti hlah, zum cang ko,” tiah ati. 28 
Thomas nih cun, “Ka Bawipa le ka Pathian,” tiah ati. 29 Jesuh nih cun, 
“Na ka hmuh caah na ka zumh. Sihmanhsehlaw keimah hmu loin a ka 
zummi hna caah cun lunglawmh awk a va si dah,” tiah ati. 


Hi Cauk tialtu Tinhmi 


30 Hi cauk chung i tial lomi hmelchunhnak tampi, Jesuh nih a zultu hna 
hmai i a tuahmi an um ko rih. 31 Hi thil lianngan a tuahmi hna ka tialnak 
chan cu, nannih nih Jesuh cu Messiah, Pathian Fapa a si ti kha nan zumh i 
cu nan zumhnak thawngin amah min in nunnak nan hmuh nakhnga caah a 
Si. 


Zultu Pasarih Sinah Jesuh A Lang 


21:1 Cu hnuah Jesuh cu a zultu hna sinah khan Tiberias Rili ah voi khat a 
lang than. A langhning cu hitihin a si: 2 Simon Peter le Faphir timi Thomas 
le Galilee peng Kana khuami Nathanael le Zebedi fapa hna kha le Jesuh 
zultu a dang pahnih hna kha hmunkhat ah an um i 3 Peter nih a hawile cu a 
thawh hna 1, “Kei cu ngatlaih ah ka kal lai,” a ti hna. Annih nih, “Na sinah 
kan kal ve lai,” anti i lawng chungah khan an lut. Sihmanhsehlaw zan 
khuadei zeihmanh an tlai lo. 4 Ni a hung chuah ah khin Jesuh cu tikam ah 
khan a dir i asinain a zultu hna nih khan Jesuh a si ti awk an hngal lo. 5 
Jesuh nih cun a thawh hna i, “Tlangval hna, zeihmanh nan tlai lo maw?” 
tiah a ti hna. Annih nih, “Zeihmanh kan tlai lo,” tiah an leh. 6 Annih cu a 
thawh hna i, “Nan sur kha nan lawng orhlei kamah khan vun chep u law 
tlawmpal cu nan tlaih hmanh maw,” tiah ati. Cucaah an sur cu an vun 
cheh i nga cu tam tuk hringhran an tlaih caah a hnuh hmanh an hnuk kho 
lo. 7 Jesuh dawtmi zultu nih khan Peter cu, “Bawipa dahkaw a si,” tiah a 
chimh. Bawipa a si ti kha Peter nih cun a theih tikah a puan kha aa menh i 
ti chungah a zuang (a puan kha a rak i phoih caah a si). 8 Zultu dang pawl 
kha lawng cun tikam ah khan an kal i nga a khatmi sur kha tikam leiah cun 
an hnuh. Tikam in lamhlapi ah an um lo, Pe za thum hrawng lawng a si. 9 
Tikam 1 an va chuah ah khan mei?il i nga an rak emmi le changreu tlawmte 
kha an hmuh. 10 Cun Jesuh nih khan annih cu, “Atu i nan tlaihmi nga cu 
tlawmpal in rak pu hna u,” tiah ati. 11 Simon Peter kha lawngah cun a va 
kai i nga ngan pipi a khat in a ummi sur cu tikam ah khan a hun hnuh, an 
dihlak ah za le sawm nga le pathum a si, cu tluk cun an tam nain sur cu a 
tlek lo. 12 Jesuh nih cun, “Ra u law ra ei u,” tiah a ti hna. A zultu 
ahohmanh nih khan, “Ahodah na s1?” tiah an hal ngam lo, zeicahtiah 


Bawipa a si kha an hngalh. 13 Cun Jesuh cu a va kali changreu kha a lak i 
annih kha a pek hna, nga zong kha a pek hna. 14 Thihnak inthawhter a si 
hnuah, atu hi Jesuh nih a zultu hna sinah a langh a voi thumnak a si. 


Jesuh le Peter 


15 Rawl an ei dih hnuah Jesuh nih Simon Peter cu a thawh 1, “Johan fapa 
Simon, hi hna nih an ka dawtnak hin nang nih na ka daw deuh maw?” tiah 
ati. “Asi, Bawipa, kan dawt kha na hngalh,” tiah a leh. Jesuh nih, “Ka 
tuufa tete kha cawm hna,” tiah ati. 16 Jesuh nih cun a thawh than i, 
“Johan fapa Simon, na ka daw maw?” tiah ati than. “Asi, Bawipa, kan 
dawt cu na hngalh,” tiah a leh. Jesuh mh, “Ka tuu kha cawm hna,” tiah a 
ti. 17 Cun Jesuh nih cun, “Johan fapa Simon, na ka daw maw?” tiah ati 
than hoi. Jesuh nih, voi thum tiang, na ka daw maw, tiah a hal caah khan 
Peter cu a ngaih a chia i, “Bawipa, nangmah nih zeizong vialte na hngalh 
dih, kan dawt cu na hngalh ko hen cu,” a ti. Jesuh nih cun, “Ka tuu kha 
zohkhenh hna. 18 Biatak kan chimh: na no lioah cun nangmah nih na 
taisawm kha naa sawmh i na duhnak paoh ah na kal tawn; sihmanhsehlaw 
na tar tikah cun na kut na zao hna lai i midang nih na kut cu an tem hna lai 
i na duh lonak hmun ah khan an in kalpi lai,” tiah ati. 19 (Hi bantukin 
Jesuh nih a chim tikah khan Peter cu zei bantuk thihnak in dah a thih lai 1 
zeitindah Pathian kha sunparnak a pek lai ti kha a hmuhsak duh caah a si). 
Cun Jesuh nih, “Ka zul,” tiah a ti. 


Jesuh le A Dang Zultu Pakhat 


20 Peter cu a huni mer i Jesuh dawtmi zultu nih a zulh hna kha a hmuh — 
cu pa curawl an ei lio i Jesuh hngauh in a um 1, “Bawipa, ahodah 
nangmah rawitu cu a si lai,” tiah a haltu kha a si. 21 Cu pa cu Peter nih 
khan a hmuh tikah, “Hi pa hi tah zeitindah a si lai?” tiah Jesuh kha a hal. 
22 Jesuh nih cun, “Ka rat than tiang a nun kha ka duh a si ah, cucu nang 
caah zeidah a poinak a um? A zulh tu ka zul ko,” tiah a leh. 23 Cu bia cu 
Jesuh zultu pawl sinah khan a thang i kha zultu kha a thi lai lo a ti duhnak 


a si, tiin a sullam an i lak. Sihmanhsehlaw Jesuh nih khan, a thi lai lo, tiah 
a chim lo; a chimmi cu, “Ka rat tiang a nun ka duh a si ah, cucu nang caah 
zeidah a poinak a um,” ti tu hi a si. 24 Hi pa cu zultu a si i hi thil hna a 
chimtu le a tialtu zong a si, a chimmi cu ahmaan ti kha kan hngalh. 


Tlangkawmnak 


25 Jesuh nih a tuahmi a dang tampi a um ko rih. An dihlak in pakhat hnu 
pakhat in tial si hna seh law, an tialnak cauk cu vawlei nih hin a tlum hna 
hnga lo, tiah ka ruah. 


